qundao/data-zh-poetry huggingface dataset:
湖居感伤
作者：释智圆
朝代：宋

迷真渺无始，飘业产钱唐。
外族宗南郡，门风祖偃王。
微缘先劫种，宿习妙龄彰。
父母怜多病，亲宾怪异常。
布花模讲道，画石学题章。
戒印齓年佩，心猿志学狂。
荣名虚准拟，簪组妄思量。
礼乐师周孔，虚无学老庄。
躁嫌成器晚，心竞寸阴忙。
翼翼修天爵，孜孜耻面墙。
内藏儒志气，外假佛衣裳。
每恶销金口，时劳疾恶肠。
手中期得桂，箭下待穿肠。
騃鹿方随燄，坚冰忽遇阳。
繫珠知在体，甘露忝亲尝。
要道传三观，真机得妙常。
不然心迹火，任结鬓根霜。
觉路双轮驾，真空两翅翔。
饥来还遇膳，渴去已逢浆。
静处如来室，高眠解脱床。
理高山峭拔，道大海汪洋。
力战魔军散，功扶佛化昌。
空山怜寂寂，尘路笑茫茫。
触境知无着，闲居贵坐忘。
消摇希自了，言说亦何妨。
撰疏松窗冷，挥松古殿凉。
来蒙随力化，真诰应机扬。
达理虽云短，寻文或有长。
圆伊令了悟，法爱教消亡。
性任融凡圣，修宜示否臧。
冥心潜应梦，取验敢垂祥。
事佛身多累，为师道实荒。
衡门连竹石，草屋带林塘。
冬服和絺绤，中飡乏稻粱。
水边云作伴，岩下柏为香。
景物看无厌，幽栖兴未央。
晚篱啼翡翠，春沼浴鸳鸯。
菡萏花如画，嵚崟岫若粧。
飘窗松韵淡，翻砌菊花黄。
放鹤时登岭，观鱼或在梁。
岂愁身病害，长喜世平康。
无处求烦恼，随时任寂光。
昏衢悬慧日，苦海泛慈航。
誓坐菩提法树，高跻寂灭场。
冥真周法界，垂应徧诸方。
顿渐门皆邃，偏圆药尽良。
惊迷辩雷震，摧惑法轮彊。
鹫岭先开会，金河后秘藏。
留形归后德，遗法益无疆。
四等心弥广，三慈化甚详。
道齐诸妙觉，事类释迦皇。
生灭非吾土，圆澄是故乡。
一空长寂寂，万类本惶惶。
庶了无生旨，无生更可伤。
湖居感伤
作者：释智圆
朝代：宋

迷真渺无始，飘业产钱唐。外族宗南郡，门风祖偃王。微缘先劫种，宿习妙龄彰。父母怜多病，亲宾怪异常。布花模讲道，画石学题章。戒印龀年佩，心猿志学狂。荣名虚准拟，簪组妄思量。礼乐师周孔，虚无学老庄。躁嫌成器晚，心竞寸阴忙。翼翼修天爵，孜孜耻面墙。内藏儒志气，外假佛衣裳。每恶销金口，时劳疾恶肠。手中期得桂，箭下待穿肠。騃鹿方随燄，坚冰忽遇阳。系珠知在体，甘露忝亲尝。要道传三观，真机得妙常。不然心迹火，任结鬓根霜。觉路双轮驾，真空两翅翔。饥来还遇膳，渴去已逢浆。静处如来室，高眠解脱床。理高山峭拔，道大海汪洋。力战魔军散，功扶佛化昌。空山怜寂寂，尘路笑茫茫。触境知无著，闲居贵坐忘。消摇希自了，言说亦何妨。撰疏松窗冷，挥松古殿凉。来蒙随力化，真诰应机扬。达理虽云短，寻文或有长。圆伊令了悟，法爱教消亡。性任融凡圣，修宜示否臧。冥心潜应梦，取验敢垂祥。事佛身多累，为师道实荒。衡门连竹石，草屋带林塘。冬服和絺绤，中餐乏稻粱。水边云作伴，岩下柏为香。景物看无厌，幽栖兴未央。晚篱啼翡翠，春沼浴鸳鸯。菡萏花如画，嵚崟岫若妆。飘窗松韵淡，翻砌菊花黄。放鹤时登岭，观鱼或在梁。岂愁身病害，长喜世平康。无处求烦恼，随时任寂光。昏衢悬慧日，苦海泛慈航。誓坐菩提树，高跻寂灭场。冥真周法界，垂应遍诸方。顿渐门皆邃，偏圆药尽良。惊迷辩雷震，摧惑法轮彊。鹫岭先开会，金河后秘藏。留形归后德，遗法益无疆。四等心弥广，三慈化甚详。道齐诸妙觉，事类释迦皇。生灭非吾土，圆澄是故乡。一空长寂寂，万类本惶惶。庶了无生旨，无生更可伤。
湖居秋日病起
作者：释智圆
朝代：宋
体裁：五言排律

旧识稀相访，寥寥掩坏房。鼎深残药在，颔瘦白髭长。尘点沾书箧，苔痕污石床。檐幽虫织网，砌冷菊含香。静思怜深夜，清羸怯晚凉。云峰归未得，闲坐咏沧浪。
湖西杂感诗
作者：释智圆
朝代：宋

湖波冷淡绝纤尘，满目云山是四邻。一径草深人不到，竹床蒲扇养天真。看云静放支公鹤，临水闲观惠子鱼。窗下寂寥何所有，竺乾经卷仲尼书。闲庭庭畔植梧桐，上有新蝉噪晚风。咽咽清音正堪听，无端惊断彼儿童。移得烟溪竹数竿，闲庭栽处绿阴寒。虚心高节真堪爱，不放常人暂入看。凤为时瑞世传名，及现郊村众尽惊。唤作怪禽宜弹杀，始知流俗重虚声。直木风摧秋败兰，闲观庭际可长叹。屈原溺水伍员死，孤洁由来独立难。尼父立言敦礼乐，能仁垂训励慈悲。堪嗟世路营营者，狡佞贪残都不知。不省浮生大患身，谄求终日走红尘。一朝死至名随没，满屋黄金属别人。猛虎磨牙踞荫林，幽幽一路晚烟深。行行君子休疑惧，此物由来食兽心。留心俭让唐虞道，恣意贪求桀蹠徒。闲坐思量茆屋下，夜深秋月照平湖。兰在深林亦自馨，岂因风雨阻鸡鸣。由来君子须谋道，不为时人有重轻。白犬宵行似有情，为防暴客到天明。近来守禦无功绩，不吠人形只吠声。伯阳道德释迦心，夫子文章尽可寻。饱食暖衣都不顾，可怜容易过光阴。雪晴山院景堪跻，玉树琼楼照碧溪。日暮忽惊销烁尽，百年豪富事还齐。月照闲轩亏复盈，吉凶消长势相倾。须知人事同天道，宠辱由来尽可惊。草堂闲坐念编民，多尚浮虚少尚真。礼让不修难致福，唯知烧纸祭淫神。阴阳家说惑常民，孝道从兹尽失伦。庐墓三年谁肯也，竞谈冈势益生人。福善祸淫言可信，吉凶由己语堪陈。乖仁背义都无耻，只记临行拣日辰。静思尘世事茫茫，策杖闲吟出草堂。欲喻浮生那远觅，芭蕉昨夜已经霜。凿得新泉古砌头，煮茶滋味异常流。夜来闲看澄明性，天上无云月正秋。
湖西杂感诗·其一
作者：释智圆
朝代：宋
体裁：七言绝句

湖波冷淡绝纤尘，满目云山是四邻。一径草深人不到，竹床蒲扇养天真。
湖西杂感诗·其一〇
作者：释智圆
朝代：宋

留心俭让唐虞道，恣意贪求桀跖徒。
闲坐思量茆屋下，夜深秋月照平湖。
湖西杂感诗·其一九
作者：释智圆
朝代：宋

静思尘世事茫茫，策杖闲吟出草堂。
欲哈浮生那远觅，芭蕉昨夜已经霜。
湖西杂感诗·其一二
作者：释智圆
朝代：宋

白犬宵行似有情，为防暴客到天明。
近来守御无功绩，不吠人形只吠声。
湖西杂感诗·其一五
作者：释智圆
朝代：宋

月照闲轩亏復盈，吉凶消长势相倾。
须知人事同天道，宠辱由来尽可惊。
湖西杂感诗·其七
作者：释智圆
朝代：宋
体裁：七言绝句

尼父立言敦礼乐，能仁垂训励慈悲。堪嗟世路营营者，狡佞贪残都不知。
湖西杂感诗·其三
作者：释智圆
朝代：宋
体裁：七言绝句

闲庭庭畔植梧桐，上有新蝉噪晚风。咽咽清音正堪听，无端惊断彼儿童。
湖西杂感诗·其九
作者：释智圆
朝代：宋
体裁：七言绝句

猛虎磨牙踞荫林，幽幽一路晚烟深。行行君子休疑惧，此物由来食兽心。
湖西杂感诗·其二
作者：释智圆
朝代：宋

看云静放支公鹤，临水闲观惠子鱼。窗下寂寥何所有，竺乾经卷仲尼书。
湖西杂感诗·其二
作者：释智圆
朝代：宋

看云静放支公鹤，临水闲观惠子鱼。
窗下寂寥何所有，竺干经卷仲尼书。
湖西杂感诗·其二十
作者：释智圆
朝代：宋
体裁：七言绝句

凿得新泉古砌头，煮茶滋味异常流。夜来闲看澄明性，天上无云月正秋。
湖西杂感诗·其五
作者：释智圆
朝代：宋
体裁：七言绝句

凤为时瑞世传名，及现郊村众尽惊。唤作怪禽宜弹杀，始知流俗重虚声。
湖西杂感诗·其八
作者：释智圆
朝代：宋

不省浮生大患身，谄求终日走红尘。
一朝死至名初没，满屋黄金属别人。
湖西杂感诗·其八
作者：释智圆
朝代：宋

不省浮生大患身，谄求终日走红尘。一朝死至名随没，满屋黄金属别人。
湖西杂感诗·其六
作者：释智圆
朝代：宋

直木风摧秋败兰，闲观庭际可长叹。屈原溺水伍员死，孤洁由来独立难。
湖西杂感诗·其六
作者：释智圆
朝代：宋

直木风摧秋败兰，闲观庭际可长嘆。
屈原溺水伍员死，孤洁由来独立难。
湖西杂感诗·其十
作者：释智圆
朝代：宋

留心俭让唐虞道，恣意贪求桀蹠徒。闲坐思量茆屋下，夜深秋月照平湖。
湖西杂感诗·其十一
作者：释智圆
朝代：宋
体裁：七言绝句

兰在深林亦自馨，岂因风雨阻鸡鸣。由来君子须谋道，不为时人有重轻。
湖西杂感诗·其十七
作者：释智圆
朝代：宋
体裁：七言绝句

阴阳家说惑常民，孝道从兹尽失伦。庐墓三年谁肯也，竞谈冈势益生人。
湖西杂感诗·其十三
作者：释智圆
朝代：宋
体裁：七言绝句

伯阳道德释迦心，夫子文章尽可寻。饱食暖衣都不顾，可怜容易过光阴。
湖西杂感诗·其十九
作者：释智圆
朝代：宋

静思尘世事茫茫，策杖闲吟出草堂。欲喻浮生那远觅，芭蕉昨夜已经霜。
湖西杂感诗·其十二
作者：释智圆
朝代：宋

白犬宵行似有情，为防暴客到天明。近来守禦无功绩，不吠人形只吠声。
湖西杂感诗·其十五
作者：释智圆
朝代：宋

月照闲轩亏复盈，吉凶消长势相倾。须知人事同天道，宠辱由来尽可惊。
湖西杂感诗·其十八
作者：释智圆
朝代：宋
体裁：七言绝句

福善祸淫言可信，吉凶由己语堪陈。乖仁背义都无耻，只记临行拣日辰。
湖西杂感诗·其十六
作者：释智圆
朝代：宋
体裁：七言绝句

草堂闲坐念编民，多尚浮虚少尚真。礼让不修难致福，唯知烧纸祭淫神。
湖西杂感诗·其十四
作者：释智圆
朝代：宋
体裁：七言绝句

雪晴山院景堪跻，玉树琼楼照碧溪。日暮忽惊销烁尽，百年豪富事还齐。
湖西杂感诗·其四
作者：释智圆
朝代：宋
体裁：七言绝句

移得烟溪竹数竿，闲庭栽处绿阴寒。虚心高节真堪爱，不放常人暂入看。
溪居即事寄梵天阇梨
作者：释智圆
朝代：宋

松竹森森独掩扉，尘中谁复爱忘机。苍苔满砌无人到，犹感幽禽夜夜归。
溪居即事寄梵天阇梨
作者：释智圆
朝代：宋

松竹森森独掩扉，尘中谁復爱忘机。
苍苔满砌无人到，犹感幽禽夜夜归。
潜夫咏
作者：释智圆
朝代：宋

有叟匿姓名，自号为潜夫。潜身在云泉，潜心入虚无。身心俱已潜，质直反若谕。智者谓之智，愚者谓之愚。愚智自彼异，潜夫未曾殊。陶陶乐天和，任性何曾拘。宗儒述孟轲，好道注阴符。虚堂踞高台，往往谈浮图。漫衍虽无家，大方贵无隅。俗人每侧目，订之为狂徒。素隐而行怪，执政宜先诛。天公既保全，幸得存微躯。冲雪登高山，乘月泛平湖。性灵敌云闲，形骸类松枯。何以免饥寒，认得衣中珠。
潜夫咏
作者：释智圆
朝代：宋

有叟匿姓名，自号为潜夫。
潜身在云泉，潜心入虚无。
身心俱已潜，质直反若谕。
智者谓之智，愚者谓之愚。
愚智自彼异，潜夫未曾殊。
陶陶乐天和，任性何曾拘。
宗儒述孟轲，好道注阴符。
虚堂踞高台，往往谈浮图。
漫衍虽无家，大方贵无隅。
俗人每侧目，订之为狂徒。
素隐而行怪，执政宜先诛。
天公既保全，幸得存微躯。
衝雪登高山，乘月泛平湖。
性灵敌云闲，形骸类松枯。
何以免饥寒，认得衣中珠。
潮
作者：释智圆
朝代：宋

罗刹江心起，晨昏信不差。寒声喧极浦，秋势卷平沙。望立人心险，惊飞鸟影斜。来源争可问，沧海况无涯。
潮
作者：释智圆
朝代：宋

罗剎江心起，晨昏信不差。
寒声喧极浦，秋势卷平沙。
望立人心险，惊飞鸟影斜。
来源争可问，沧海况无涯。
炼丹井
作者：释智圆
朝代：宋

仙去遗踪在，泠泠翠岳边。
泠光涵碧甃，暗脉洩寒泉。
月映冰壶浅，秋澄古鑑圆。
羽人居止近，闲汲灌芝田。
烛蛾诫
作者：释智圆
朝代：宋

有虫名烛蛾，翱翔近灯火。举手再三遮，彼意终不可。驱去复飞来，防护更劳我。汝无纵所见，自取燋肌祸。
烛蛾诫
作者：释智圆
朝代：宋

有虫名烛蛾，翱翔近灯火。
举手再三遮，彼意终不可。
驱去復飞来，防护更劳我。
汝无纵所见，自取燋肌祸。
烟疾
作者：释智圆
朝代：宋

深院无人疾渐轻，西风黄叶满闲庭。
行披老子五千字，坐读楞严十轴经。
篱下清香寒有菊，窗间微影夜无萤。
谁知夜裏珠长在，堪嘆悠悠醉未醒。
烟疾
作者：释智圆
朝代：宋

深院无人疾渐轻，西风黄叶满闲庭。行披老子五千字，坐读楞严十轴经。篱下清香寒有菊，窗间微影夜无萤。谁知夜里珠长在，堪叹悠悠醉未醒。
牡丹
作者：释智圆
朝代：宋

栽培宁暇问耕桑，红白相鲜映画堂。泪湿浓妆含晓露，火燔寒玉照斜阳。黄金剩买心无厌，绮席闲观兴更狂。谁向风前悟零落，百年荣盛事非长。
牡丹
作者：释智圆
朝代：宋

栽培宁暇问耕桑，红白相鲜映画堂。
泪湿浓粧含晓露，火燔寒玉照斜阳。
黄金剩买心无厌，绮席闲观兴更狂。
谁向风前悟零落，百年荣盛事非长。
独游
作者：释智圆
朝代：宋
体裁：古风

城市非无亲，不见岁已深。江湖非无友，经年无来音。因知疏拙性，不合时人心。清景将谁观，荷策只自寻。乃登嵯峨峰，乃纵酸寒吟。狎我惟野麋，和我惟幽禽。但见云起灭，不知谁升沈。盘桓红树下，秋露湿衣襟。
玛瑙坡即事
作者：释智圆
朝代：宋
体裁：五言律诗

玛瑙坡前住，清幽绝世缘。湖澄秋夜月，山碧晚晴天。了性方成佛，烧丹漫学仙。会逢温伯雪，目击道还全。
玛瑙坡四咏
作者：释智圆
朝代：宋

玛瑙坡前树，春来亦著华。雨晴烟乍敛，浓艳斗朝霞。玛瑙坡前水，泠泠夏亦寒。夜深明月上，珠颗落冰盘。玛瑙坡前路，秋宵独倚筇。草深藏鬼火，苔老绝人踪。玛瑙坡前石，坚贞可补天。女娲何处去，冷落没寒烟。
玛瑙坡四咏·其一
作者：释智圆
朝代：宋

玛瑙坡前树，春来亦着华。
雨晴烟乍敛，浓艷鬬朝霞。
玛瑙坡四咏·其一
作者：释智圆
朝代：宋

玛瑙坡前树，春来亦著华。雨晴烟乍敛，浓艳斗朝霞。
玛瑙坡四咏·其三
作者：释智圆
朝代：宋
体裁：五言绝句

玛瑙坡前路，秋宵独倚筇。草深藏鬼火，苔老绝人踪。
玛瑙坡四咏·其二
作者：释智圆
朝代：宋
体裁：五言绝句

玛瑙坡前水，泠泠夏亦寒。夜深明月上，珠颗落冰盘。
玛瑙坡四咏·其四
作者：释智圆
朝代：宋
体裁：五言绝句

玛瑙坡前石，坚贞可补天。女娲何处去，冷落没寒烟。
玛瑙院居戏题三首
作者：释智圆
朝代：宋

水边闲卧万缘休，言欲无瑕行欲修。草屋衡门任穷困，屠龙终自胜屠牛。湖光淡淡涵幽户，苔色依依满破廊。寂寞便同夫子庙，更无流俗入焚香。白傅湖西玛瑙坡，轩窗萧洒瀁烟波。讲馀终日焚香坐，毁誉荣枯奈我何。
玛瑙院居戏题三首·其一
作者：释智圆
朝代：宋
体裁：七言绝句

水边闲卧万缘休，言欲无瑕行欲修。草屋衡门任穷困，屠龙终自胜屠牛。
玛瑙院居戏题三首·其三
作者：释智圆
朝代：宋

白傅湖西玛瑙坡，轩窗萧洒瀁烟波。
讲余终日焚香坐，毁誉荣枯奈我何。
玛瑙院居戏题三首·其三
作者：释智圆
朝代：宋

白傅湖西玛瑙坡，轩窗萧洒瀁烟波。讲馀终日焚香坐，毁誉荣枯奈我何。
玛瑙院居戏题三首·其二
作者：释智圆
朝代：宋
体裁：七言绝句

湖光淡淡涵幽户，苔色依依满破廊。寂寞便同夫子庙，更无流俗入焚香。
玩月
作者：释智圆
朝代：宋

去秋曾久玩，皓魄坠天涯。始恨经年别，还忻此夜期。鸣蛩沈古砌，惊鹊绕寒枝。莫厌凭栏久，冰轮觉渐移。
留题因师院石楠花
作者：释智圆
朝代：宋

阳和资万木，独此异羣花。
映草惊残烧，临窗认晓霞。
色虽因雨减，势不逐风斜。
幸赖栽培力，繁枝鬬日华。
留题因师院石楠花
作者：释智圆
朝代：宋

阳和资万木，独此异群花。映草惊残烧，临窗认晓霞。色虽因雨减，势不逐风斜。幸赖栽培力，繁枝斗日华。
留题闻氏林亭小山
作者：释智圆
朝代：宋

檐前状奇险，咫尺见清幽。
鸟下疑灵鹫，僧过认沃洲。
危遮虚槛月，冷夺远峰秋。
始信红尘裏，豪家有胜游。
留题闻氏林亭小山
作者：释智圆
朝代：宋

檐前状奇险，咫尺见清幽。鸟下疑灵鹫，僧过认沃洲。危遮虚槛月，冷夺远峰秋。始信红尘里，豪家有胜游。
病中怀石壁行绍上人
作者：释智圆
朝代：宋
体裁：五言绝句

石壁春归去，孤山秋未来。夜深扶病坐，明月照苍苔。
病中感体元上人见访
作者：释智圆
朝代：宋
体裁：七言绝句

犬吠衡门宿雾消，草堂风冷竹萧萧。若非故友怜衰病，谁肯凌晨访寂寥。
病中玩月
作者：释智圆
朝代：宋

岁岁中秋夜，玩月泛平湖。今为病所侵，伏枕此约辜。辗转席蓐间，四体如松枯。辛酸滋味加，闲况适兴徂。入夜月渐高，晃晃照廊庑。冷色射轩窗，爽气袭庭芜。泽畔唳孤鹤，声声若相呼。是时披衣起，顿觉病魂稣。倚杖来前轩，竹榻教人铺。与月相对坐，欢玩如同徒。流睇及群物，光彩一何殊。遥山列银屏，空潭开玉壶。楼台饰琼瑶，阶除若冰敷。寄语求仙辈，何必去玄都。逡巡月西落，伫立更踟蹰。一别又一年，明年知在无。
病中翫月
作者：释智圆
朝代：宋

岁岁中秋夜，翫月泛平湖。
今为病所侵，伏枕此约辜。
辗转席蓐间，四体如松枯。
辛酸滋味加，闲况适兴徂。
入夜月渐高，晃晃照廊庑。
冷色射轩窗，爽气袭庭芜。
泽畔唳孤鹤，声声若相呼。
是时披衣起，顿觉病魂稣。
倚杖来前轩，竹榻教人铺。
与月相对坐，欢翫如同徒。
流睇及羣物，光彩一何殊。
遥山列银屏，空潭开玉壶。
楼台饰琼瑶，阶除若冰敷。
寄语求仙辈，何必去玄都。
逡巡月西落，竚立更踟蹰。
一别又一年，明年知在无。
病中雨夜怀同志
作者：释智圆
朝代：宋

杉竹竞霪霪，天时正积阴。背窗秋烛暗，攲枕夜堂深。月被重云蔽，萤依湿气沉。无憀不成寐，况复想知音。
病中雨夜怀同志
作者：释智圆
朝代：宋

杉竹竞霪霪，天时正积阴。
背窗秋烛暗，欹枕夜堂深。
月被重云蔽，萤依湿气沉。
无憀不成寐，况復想知音。
病起
作者：释智圆
朝代：宋
体裁：五言律诗

秋尽积雨歇，幽忧病渐安。眼疼嫌字小，身瘦觉衣宽。倚杖防苔滑，开炉怯夜寒。浮生能几日，长作水沤观。
病起二首
作者：释智圆
朝代：宋

衡门牢落雨苔斑，病起深秋气象闲。照水未能嗟白发，倚栏重得见青山。风高砌木蝉犹噪，社近茆堂燕已还。孤坐孤吟又终日，有谁来此问衰颜。湖天淡荡雁参差，行乐支筇绕所居。古壁苔荒鸣蟋蟀，水轩风冷谢芙蕖。看云默诵空王偈，拂榻闲开孔圣书。闭户无人慰寥索，草堂深夜照蟾蜍。
病起二首·其一
作者：释智圆
朝代：宋

衡门牢落雨苔斑，病起深秋气象闲。照水未能嗟白发，倚栏重得见青山。风高砌木蝉犹噪，社近茆堂燕已还。孤坐孤吟又终日，有谁来此问衰颜。
病起二首·其一
作者：释智圆
朝代：宋

衡门牢落雨苔斑，病起深秋气象闲。
照水未能嗟白髮，倚栏重得见青山。
风高砌木蝉犹噪，社近茆堂燕已还。
孤坐孤孤吟又终日，有谁来此问衰颜。
病起二首·其二
作者：释智圆
朝代：宋

湖天淡荡雁参差，行乐搘筇绕所居。
古壁苔荒鸣蟋蟀，水轩风冷谢芙蕖。
看本来默诵空王偈，拂榻闲开孔圣书。
闭户无人慰寥索，草堂深夜照蟾蜍。
病起二首·其二
作者：释智圆
朝代：宋

湖天淡荡雁参差，行乐支筇绕所居。古壁苔荒鸣蟋蟀，水轩风冷谢芙蕖。看云默诵空王偈，拂榻闲开孔圣书。闭户无人慰寥索，草堂深夜照蟾蜍。
病起自叙
作者：释智圆
朝代：宋

盗跖死牖下，伯牛遭恶疾。
报应似无征，苍苍意难悉。
乃考竺干教，其旨明踰日。
业以三世论，事匪二生讫。
伊余本好道，执善长虑失。
无端六腑病，每苦我形质。
百骸失调畅，四时少安逸。
今岁夏云满，秋熟如火室。
脾疾因兹生，顿觉减寝食。
无何误服药，到泻苦非一。
过客为忧惶，儿童亦战栗。
吾心暗且喜，浮生从此毕。
发言嘱后学，此事汝无恤。
吾年四十五，去矣非短屈。
至理无去来，妄想分凶吉。
我先凿山窟，汝宜即藏密。
不用报亲朋，无学世哭泣。
四时为送葬，庶物甚充给。
遗文三百卷，空言或可习。
见恶如探汤，见善如不及。
湛湛无生源，深浅当自挹。
嘱之语方终，忽觉病小醒。
扶几起暂坐，渐渐四体轻。
又过三五日，倚杖登危亭。
俯首视羣物，仰面观太清。
秋山迭迭翠，夜月圆圆明。
岂意今之日，犹存危脆形。
凭栏不忍归，聊适我心情。
虚幻三界中，旅泊非久停。
病起自叙
作者：释智圆
朝代：宋

盗蹠死牖下，伯牛遭恶疾。报应似无徵，苍苍意难悉。乃考竺乾教，其旨明踰日。业以三世论，事匪二生讫。伊余本好道，执善长虑失。无端六腑病，每苦我形质。百骸失调畅，四时少安逸。今岁夏云满，秋熟如火室。脾疾因兹生，顿觉减寝食。无何误服药，到泻苦非一。过客为忧惶，儿童亦战慄。吾心暗且喜，浮生从此毕。发言嘱后学，此事汝无恤。吾年四十五，去矣非短屈。至理无去来，妄想分凶吉。我先凿山窟，汝宜即藏密。不用报亲朋，无学世哭泣。四时为送葬，庶物甚充给。遗文三百卷，空言或可习。见恶如探汤，见善如不及。湛湛无生源，深浅当自挹。嘱之语方终，忽觉病小醒。扶几起暂坐，渐渐四体轻。又过三五日，倚杖登危亭。俯首视群物，仰面观太清。秋山叠叠翠，夜月圆圆明。岂意今之日，犹存危脆形。凭栏不忍归，聊适我心情。虚幻三界中，旅泊非久停。
病起自嘲
作者：释智圆
朝代：宋

林下羸羸一病躯，四旬攲枕减肌肤。闲来试照秋泉看，金镀形容雪染须。
病起自嘲
作者：释智圆
朝代：宋

林下羸羸一病躯，四旬欹枕减肌肤。
闲来试照秋泉看，金镀形容雪染鬚。
登楼怀遵易
作者：释智圆
朝代：宋
体裁：五言律诗

闲景杳无极，凭栏思若何。鸟行沈远岳，秋色满沧波。来信经年绝，新愁向晚多。依依自吟望，旧约负烟萝。
登楼感事寄天台友人
作者：释智圆
朝代：宋

闲倚危栏思黯然，浮生谁共叹流年。愁催华发生无极，心许青山未有缘。冷淡空江澄暮色，参差归雁没寒烟。吟馀更羡林间客，高卧深云听瀑泉。
登楼感事寄天台友人
作者：释智圆
朝代：宋

闲倚危栏思黯然，浮生谁共嘆流年。
愁催华髪生无极，心许青山未有缘。
冷淡空江澄暮色，参差归雁没寒烟。
吟余更羡林间客，高卧深云听瀑泉。
登武林高峰
作者：释智圆
朝代：宋
体裁：五言律诗

千寻堆冷碧，极顶绝尘踪。雨霁闻清籁，云开见别峰。落泉喷怪石，惊鸟入深松。吟罢凭栏久，遥天起暮钟。
白发
作者：释智圆
朝代：宋

华发如春卉，森森易满头。栽培全仗老，浇灌半凭愁。世态谁能避，仙方莫漫求。回观短折者，欲见更无由。
白莲
作者：释智圆
朝代：宋

栽种空池岁已赊，暑天开处异羣花。
澄波照影疑秋鹭，静夜擎香混月华。
雪态自堪怜翡翠，玉苞终耻近蒹葭。
闲来倚槛看无厌，为似禅心本绝瑕。
白莲
作者：释智圆
朝代：宋

栽种空池岁已赊，暑天开处异群花。澄波照影疑秋鹭，静夜擎香混月华。雪态自堪怜翡翠，玉苞终耻近蒹葭。闲来倚槛看无厌，为似禅心本绝瑕。
白髪
作者：释智圆
朝代：宋

华髪如春卉，森森易满头。
栽培全仗老，浇灌半凭愁。
世态谁能避，仙方莫漫求。
迴观短折者，欲见更无由。
砌下老梅
作者：释智圆
朝代：宋
体裁：五言律诗

傍砌根全露，凝烟竹半遮。腊深空冒雪，春老始开花。止渴功应少，和羹味亦嘉。行人怜怪状，上汉采为槎。
禹庙
作者：释智圆
朝代：宋
体裁：五言律诗

洪水不为害，黎元受赐多。道尊由揖让，功大匪干戈。任上诸侯贡，贻谋五子歌。稽山千古在，宫阙倚嵯峨。
秋夕
作者：释智圆
朝代：宋

沧江秋色暮，幽思起穷居。
风叶寒侵梦，窗灯冷照书。
砌深虫韵咽，天淡雁行疏。
终谢人羣去，孤峰待结庐。
秋夕
作者：释智圆
朝代：宋

沧江秋色暮，幽思起穷居。风叶寒侵梦，窗灯冷照书。砌深虫韵咽，天淡雁行疏。终谢人群去，孤峰待结庐。
秋夕寄友僧
作者：释智圆
朝代：宋
体裁：五言律诗

白云高卧者，滞疾阻相寻。信断沧洲阔，房扃翠岳深。寒虫藏坏壁，庭树滴残霖。早晚同闲话，孤灯照苦吟。
秋日感事
作者：释智圆
朝代：宋

满眼皆相识，论心自不同。
闲门扃夕照，败叶落西风。
往事全成梦，浮生渐觉空。
搘颐独无语，四壁响秋虫。
秋日感事
作者：释智圆
朝代：宋

满眼皆相识，论心自不同。闲门扃夕照，败叶落西风。往事全成梦，浮生渐觉空。支颐独无语，四壁响秋虫。
秋晚客舍寄故山友僧
作者：释智圆
朝代：宋
体裁：五言律诗

隐几不成寝，何人慰寂寥。空阶鸣蟋蟀，寒雨滴芭蕉。静语窗灯暗，归心海寺遥。唯应释慧远，莲社为相招。
秋病
作者：释智圆
朝代：宋
体裁：五言绝句

买药囊无金，伏枕头有霜。夜深不得睡，隙月射秋床。
答行简上人书
作者：释智圆
朝代：宋

偶依溪上居，三见改时候。来书问踪迹，行坐置怀袖。学道不加前，多慵还似旧。苦吟彻宵夜，闲眠消白昼。古屋荒莓苔，幽庭下猿狖。巧伪非吾好，直方自大授。侯门绝请谒，雅诰勤研究。悠悠皆面朋，谁能论去就。
答行简上人书
作者：释智圆
朝代：宋

偶依溪上居，三见改时候。
来书问踪迹，行坐置怀袖。
学道不加前，多慵还似旧。
苦吟彻宵夜，闲眠消白昼。
古屋荒莓苔，幽庭下猿狖。
巧僞非吾好，直方自大授。
侯门绝请谒，雅诰勤研究。
悠悠皆面朋，谁能论去就。
织妇
作者：释智圆
朝代：宋

九月风高未授衣，灯前轧轧夜鸣机。
困来不觉支颐睡，鼠啮丝头四散飞。
织妇
作者：释智圆
朝代：宋

九月风高未授衣，灯前轧轧夜鸣机。困来不觉支颐睡，鼠齧丝头四散飞。
经松江陆龟蒙旧居
作者：释智圆
朝代：宋
体裁：五言律诗

甫里旧深隐，夫君道不行。清名身后在，明月夜来生。寒水曾垂钓，春田久废耕。空遗散人传，千古见高情。
经武康小山法瑶师旧居
作者：释智圆
朝代：宋

至道不可状，至理杳无名。
万彙丧其源，出没何营营。
忽焉生法瑶，研虑还淳精。
立言宗能仁，百也驰休声。
我来访旧居，景物如有情。
闲庭惨树色，空山咽猿鸣。
斯人今也亡，孤棹寻归程。
经武康小山法瑶师旧居
作者：释智圆
朝代：宋

至道不可状，至理杳无名。万汇丧其源，出没何营营。忽焉生法瑶，研虑还淳精。立言宗能仁，百也驰休声。我来访旧居，景物如有情。闲庭惨树色，空山咽猿鸣。斯人今也亡，孤棹寻归程。
经照湖方干旧居
作者：释智圆
朝代：宋
体裁：五言律诗

磻溪垂钓者，终得展其才。何事先生隐，不逢明主来。泉声秋雨歇，月色夜云开。对此空惆怅，吟魂早晚回。
经照湖方干旧居
作者：释智圆
朝代：宋

磻溪垂钓者，终得展其才。
何事先生隐，不逢明主来。
泉声秋雨歇，月色夜云开。
对此空惆怅，吟魂早晚迴。
经通慧僧录影堂
作者：释智圆
朝代：宋
体裁：五言律诗

寂尔归真界，人间化已成。两朝钦至业，四海仰高名。旧迹存花社，遗编满帝京。徘徊想前事，庭树跪鸦鸣。
翫月
作者：释智圆
朝代：宋

去秋曾久翫，皓魄坠天涯。
始恨经年别，还忻此夜期。
鸣蛩沈古砌，惊鹊绕寒枝。
莫厌凭栏久，冰轮觉渐移。
老将
作者：释智圆
朝代：宋

画堂升降子孙扶，白发毵毵胆尚粗。不省时清身已老，逢人犹说斩单于。
老将
作者：释智圆
朝代：宋

画堂升降子孙扶，白髪毵毵胆尚麤。
不省时清身已老，逢人犹说斩单于。
自勉
作者：释智圆
朝代：宋

达人贵无念，市朝亦山林。曲士居山林，难息市朝心。坐驰一室中，纷然万境侵。纽兰羡佩玉，坐石思黄金。羊质虎其皮，隼翼凤其音。志在求世利，口唱无生吟。吾非斯人徒，夷旷期复古。去住既任缘，喧静亦随所。陶然且无求，相命何足语。人生百岁寿，稀得七十死。吾今四十五，气力渐无似。去年成二毛，今年动一齿。纵得至七十，光阴能几许。学道宜无疲，进善宜无止。自馀百杂就，克己尽除去。勉强扶幻躯，旦暮加药饵。此身乃外物，何况外于是。内外一如梦，勉矣当观此。
自勉
作者：释智圆
朝代：宋

达人贵无念，市朝亦山林。
曲士居山林，难息市朝心。
坐驰一室中，纷然万境侵。
纽兰羡佩玉，坐石思黄金。
羊质虎其皮，隼翼凤其音。
志在求世利，口唱无生吟。
吾非斯人徒，夷旷期復古。
去住既任缘，喧静亦随所。
陶然且无求，相命何足语。
人生百岁寿，稀得七十死。
吾今四十五，气力渐无似。
去年成二毛，今年动一齿。
纵得至七十，光阴能几许。
学道宜无疲，进善宜无止。
自余百杂就，克己尽除去。
勉强扶幻躯，旦暮加药饵。
此身乃外物，何况外于是。
内外一如梦，勉矣当观此。
自嘲
作者：释智圆
朝代：宋

门径任苔荒，长年寝一床。
病中消白日，诗裏发清狂。
窗暗云遮月，林明叶坠霜。
百年能几日，两鬓已苍苍。
自嘲
作者：释智圆
朝代：宋

门径任苔荒，长年寝一床。病中消白日，诗里发清狂。窗暗云遮月，林明叶坠霜。百年能几日，两鬓已苍苍。
自遣三首
作者：释智圆
朝代：宋

古屋苔荒疾乍瘳，前村林木觉先秋。野塘日暮支筇立，云自无依水自流。讲退时时学苦吟，人间声利已无心。水边占得清闲景，雨霁遥峰夜月深。不惑年犹欠四年，道情高趣耻前贤。清风明月知多少，漫学庐山种白莲。
自遣三首·其一
作者：释智圆
朝代：宋

古屋苔荒疾乍瘳，前村林木觉先秋。野塘日暮支筇立，云自无依水自流。
自遣三首·其一
作者：释智圆
朝代：宋

古屋苔荒病重乍瘳，前村林木觉先秋。
野塘日暮搘筇立，云自无依水自流。
自遣三首·其三
作者：释智圆
朝代：宋
体裁：七言绝句

不惑年犹欠四年，道情高趣耻前贤。清风明月知多少，漫学庐山种白莲。
自遣三首·其二
作者：释智圆
朝代：宋
体裁：七言绝句

讲退时时学苦吟，人间声利已无心。水边占得清闲景，雨霁遥峰夜月深。
舟归
作者：释智圆
朝代：宋

平湖渺渺澄寒水，孤舟静泛清光裏。
却惭未是狎鸥人，处处鳬鹥尽惊起。
舟归
作者：释智圆
朝代：宋

平湖渺渺澄寒水，孤舟静泛清光里。却惭未是狎鸥人，处处凫鹥尽惊起。
舟归咏雁
作者：释智圆
朝代：宋
体裁：七言绝句

嗷嗷旅雁满寒塘，闲坐归舟带夕阳。一一似能遵礼教，等闲惊起便成行。
舟次游乾元寺
作者：释智圆
朝代：宋

古树垂清阴，维舟暂登陟。闲吟尘想绝，久坐天籁息。幡影飏晴空，溪光澄暮色。挂帆寻去路，烟水查无极。
舟次游干元寺
作者：释智圆
朝代：宋

古树垂清阴，维舟暂登陟。
闲吟尘想绝，久坐天籁息。
幡影扬晴空，溪光澄暮色。
挂帆寻去路，烟水查无极。
苔
作者：释智圆
朝代：宋

与僻偏饶分，苍苍称静吟。
度阶经雨徧，峭壁度秋深。
色冷分禽迹，痕幽入树阴。
衡门终岁在，车马绝相侵。
苔
作者：释智圆
朝代：宋

与僻偏饶分，苍苍称静吟。闲阶经雨遍，峭壁度秋深。色冷分禽迹，痕幽入树阴。衡门终岁在，车马绝相侵。
苔钱三首
作者：释智圆
朝代：宋

夷甫不言非尔类，鲁褒为论偶同名。秋来自满虚闲地，不用良工鼓铸成。求多未必增贪竞，委积唯堪贳寂寥。颜子黔娄旧居畔，乱铺平地伴逍遥。炉冶只应凭陋巷，富饶应不是豪家。晚来雨歇茆堂外，散在闲庭买落花。
苔钱三首·其一
作者：释智圆
朝代：宋

夷甫不言非尔类，鲁褒为论偶同名。秋来自满虚闲地，不用良工鼓铸成。
苔钱三首·其一
作者：释智圆
朝代：宋

夷甫不言非尔类，鲁襃为论偶同名。
秋来自满虚闲地，不用良工鼓铸成。
苔钱三首·其三
作者：释智圆
朝代：宋

炉冶只应凭陋巷，富饶应不是豪家。晚来雨歇茆堂外，散在闲庭买落花。
苔钱三首·其三
作者：释智圆
朝代：宋

鑪冶只应凭陋巷，富饶应不是豪家。
晚来雨歇茆堂外，散在闲庭买落花。
苔钱三首·其二
作者：释智圆
朝代：宋
体裁：七言绝句

求多未必增贪竞，委积唯堪贳寂寥。颜子黔娄旧居畔，乱铺平地伴逍遥。
苦热
作者：释智圆
朝代：宋

平湖日炙沸如煮，庭树色乾鸟渴死。何人万里驱征军，红尘涨天方入市。
苦热
作者：释智圆
朝代：宋

平湖日炙沸如煮，庭树色干鸟渴死。
何人万里驱征军，红尘涨天方入市。
草
作者：释智圆
朝代：宋
体裁：五言律诗

浅碧与深绿，萋萋古岸傍。旅愁生暮色，吟思发清光。过雨侵闲径，披烟上坏墙。更堪思往事，金谷旧年荒。
草堂书怀
作者：释智圆
朝代：宋
体裁：五言律诗

浮华念久绝，闲卧爱茆堂。门外沧洲阔，闲中白日长。庭寒频坠果，炉暖忽飘香。寂寂无他事，谁知世路忙。
草堂即事
作者：释智圆
朝代：宋
体裁：古风

经岁人不到，腾腾养疏拙。心期物外闲，缘向沤中绝。入室容清风，升堂许明月。空庭何所有，冷落唯松雪。
草堂秋夜
作者：释智圆
朝代：宋
体裁：七言绝句

雨杀炎光变秋色，清凉顿在草堂中。幽人一夜坐不睡，月照闲阶露洒空。
莫言春日长
作者：释智圆
朝代：宋

莫言春日长，一坐又西暮。众芳荣复落，万事新成故。临川久兴嗟，藏舟孰云固。萧然荡斯虑，空门有归路。
莫言春日长
作者：释智圆
朝代：宋

莫言春日长，一坐又西暮。
众芳荣復落，万事新成故。
临川久兴嗟，藏舟孰云固。
萧然荡斯虑，空门有归路。
萤
作者：释智圆
朝代：宋
体裁：七言绝句

微虫禀质有清光，踪迹难令暗室藏。车胤死来人堕学，秋庭终夜恣飞翔。
落花
作者：释智圆
朝代：宋

花开花落尽由风，数日荣衰事不同。庭下晚来犹可玩，绿苔芳草缀残红。
落花
作者：释智圆
朝代：宋

花开花落尽由风，数日荣衰事不同。
庭下晚来犹可翫，绿苔芳草缀残红。
西施篇
作者：释智圆
朝代：宋

采莲越溪上，皆谓寻常女。
正位吴中宫，众口方传美。
视听猒歌舞，衣裳贱罗绮。
贤哉邻家人，昔年知学嚬。
西施篇
作者：释智圆
朝代：宋

采莲越溪上，皆谓寻常女。正位吴中宫，众品方传美。视听厌歌舞，衣裳贱罗绮。贤哉邻家人，昔年知学嚬。
西施篇
作者：释智圆
朝代：宋

采莲越溪上，皆谓寻常女。
正位吴中宫，众品方传美。
视听猒歌舞，衣裳贱罗绮。
贤哉邻家人，昔年知学嚬。
西湖
作者：释智圆
朝代：宋
体裁：七言绝句

清带月华涵竹户，冷澄秋色照禅衣。滔滔润物知多少，极目寒波瀁落晖。
言志
作者：释智圆
朝代：宋

畴昔学为文，拟尽周孔道。心劳道未至，壮岁成衰老。畴昔学为诗，模范风雅词。立言多讽喻，反为时人嗤。为诗复为文，嗟嗟不复古。训世无纤益，何为自劳苦。权门既不游，青山宁合负。一来林下居，四载不出户。退省为佛徒，讲经自裨补。憧憧来学辈，往往入深坞。智者乃吾宗，龙猛乃吾祖。寒窗夜摛毫，虚堂昼挥麈。翼此二圣心，欲令万物睹。羸羸长抱疾，行年四十五。草堂三四间，牢落连云洞。经时无客来，衡门绝迎送。榻有无弦琴，向风时一弄。窗列楞严典，要言长讽诵。真妄一无得，超然谁与共。凡圣病眼花，死生春夜梦。病差梦已醒，万汇徒营营。
言志
作者：释智圆
朝代：宋

畴昔学为文，拟尽周孔道。
心劳道未至，壮岁成衰老。
畴昔学为诗，模范风雅词。
立言多讽喻，反为时人嗤。
为诗復为文，嗟嗟不復古。
训世无纤益，何为自劳苦。
权门既不游，青山宁合负。
一来林下居，四载不出户。
退省为佛徒，讲经自裨补。
憧憧来学辈，往往入深坞。
智者乃吾宗，龙猛乃吾祖。
寒窗夜摛毫，虚堂昼挥麈。
翼此二圣心，欲令万物睹。
羸羸长抱疾，行年四十五。
草堂三四间，牢落连云洞。
经时无客来，衡门绝迎送。
榻有无弦琴，向风时一弄。
窗列楞严典，要言长讽诵。
真妄一无得，超然谁与共。
凡圣病眼花，死生春夜梦。
病差梦已醒，万彙徒营营。
讲堂书事
作者：释智圆
朝代：宋

早玩台衡宗，佛理既研精。晚读周孔书，人伦由著明。达本与节躬，志在求同声。击蒙虽云劳，来学苦无成。杨雄玄尚白，仲尼道不行。青山梦中归，华发年来生。唯当照真空，万事从营营。
讲堂书事
作者：释智圆
朝代：宋

早翫台衡宗，佛理既研精。
晚读周孔书，人伦由着明。
达本与饰躬，志在求同声。
击蒙虽云劳，来学苦无成。
杨雄玄尚白，仲尼道不行。
青山梦中归，华髪年来生。
唯当照真空，万事从营营。
试笔
作者：释智圆
朝代：宋
体裁：五言排律

城市居无分，山林住有缘。语惭甘似荠，道贵直如弦。兀兀吟终日，羸羸病过年。静招湖畔鹤，闲泛雪中船。散闷虽无酒，怡情喜有禅。鬓根霜任点，心迹火休然。冷淡将谁合，消摇且自怜。闲来窗下坐，试笔偶成篇。
诗魔
作者：释智圆
朝代：宋
体裁：七言绝句

禅心喧挠被诗魔，月冷风清奈尔何。一夜欲降降不得，纷纷徒属更来多。
诫后学
作者：释智圆
朝代：宋
体裁：七言绝句

对食须思稼穑劳，为僧安用事雄豪。剃头本意求成佛，不为斋筵坐位高。
读元结文
作者：释智圆
朝代：宋

复古还淳元结文，可怜杨浚独知君。当时自号为聱叟，立事垂言信不群。
读元结文
作者：释智圆
朝代：宋

復古还淳元结文，可怜杨浚独知君。
当时自号为聱叟，立事垂言信不羣。
读史
作者：释智圆
朝代：宋

我爱包胥哭，一哭救楚国。事君尽其忠，垂名千世则。我爱鲁连笑，一笑却秦军。折冲樽俎间，流芳至今闻。我爱伯夷仁，揖让持其身。饿死首阳下，耻事干戈君。后世窥窃辈，故非姬发伦。内藏篡弑谋，外蹑武王尘。伯夷若不去，名教胡以伸。后人非三贤，细碎何足云。哭叹禄位卑，笑喜膏粱珍。山林亦寒饿，行怪非求仁。留心寡兼济，所谋惟一身。抚书想三贤，清风千古振。
读史
作者：释智圆
朝代：宋

我爱包胥哭，一哭救楚国。
事君尽其忠，垂名千世则。
我爱鲁连笑，一笑却秦军。
折衝罇俎间，流芳至今闻。
我爱伯夷仁，揖让持其身。
饿列首阳下，耻事干戈君。
后世闚窃辈，故非姬发伦。
内藏篡弒谋，外蹑武王尘。
伯夷若不去，名教胡以伸。
后人非三贤，细碎何足云。
哭嘆禄位卑，笑喜膏粱珍。
山林亦寒饿，行怪非求仁。
留心寡兼济，所谋惟一身。
抚书想三贤，清风千古振。
读孙合集
作者：释智圆
朝代：宋
体裁：七言绝句

唐祚将亡王泽枯，四明归隐泣穷涂。而今若撰才名志，更有闲僧得入无。
读杜牧集
作者：释智圆
朝代：宋
体裁：五言律诗

谗佞当面唾，轻生不得殳。去邪空有志，嫉恶奈无徒。后世名垂远，当时道亦孤。荒斋独怀感，残日照庭芜。
读杨子法言
作者：释智圆
朝代：宋
体裁：七言绝句

秦焚汉杂道何孤，荡荡皇风岂易图。空有法言为世范，不知来者肯行无。
读楞严经
作者：释智圆
朝代：宋

案上楞严典，时看浣病愁。阶闲移短影，窗冷值高秋。眼病花无果，心狂照失头。指空期识月，认指更悠悠。
读楞严经
作者：释智圆
朝代：宋

案上楞严典，时看浣病愁。
阶闲移短影，窗冷值高秋。
眼病花无菓，心狂照失头。
指空期识月，认指更悠悠。
读毛诗
作者：释智圆
朝代：宋
体裁：七言绝句

夫子删来三百章，箴规明白佐时王。近来吟咏唯风月，谤木诗官事久亡。
读清塞集
作者：释智圆
朝代：宋

立意造平淡，冥搜出常情。
何人知所得，后世谩传名。
云树饥猨断，冰潭片月倾。
如无子期听，绿绮为谁鸣。
读清塞集
作者：释智圆
朝代：宋

立意造平淡，冥搜出常情。何人知所得，后世谩传名。云树饥猿断，冰潭片月倾。如无子期听，绿绮为谁鸣。
读王通中说
作者：释智圆
朝代：宋
体裁：七言绝句

孟轲荀况与杨雄，代异言殊道一同。夫子文章天未丧，又于隋世产王通。
读白乐天集
作者：释智圆
朝代：宋

李杜之为诗，句亦模山水。钱郎之为诗，旨类图神鬼。讽刺义不明，风雅犹不委。于铄白乐天，崛起冠唐贤。下视十九章，上踵三百篇。句句归劝诫，首首成规箴。謇谔贺雨诗，激切秦中吟。乐府五十章，谲谏何幽深。美哉诗人作，展矣君子心。岂顾铄金口，志遏乱雅音。龊龊无识徒，鄙这元白体。良玉为珷玞，人参呼荒苨。须知百世下，自有知音者。所以长庆集，于今满朝野。
读白乐天集
作者：释智圆
朝代：宋

李杜之为诗，句亦模山水。
钱郎之为诗，旨类图神鬼。
讽刺义不明，风雅犹不委。
于铄白乐天，崛起冠唐贤。
下视十九章，上踵三百篇。
句句归劝诫，首首成规箴。
謇谔贺雨诗，激切秦中吟。
乐府五十章，谲谏何幽深。
美哉诗人作，展矣君子心。
岂顾铄金口，志遏乱雅音。
龊龊无识徒，鄙这元白体。
良玉为碔砆，人参呼荒苨。
须知百世下，自有知音者。
所以长庆集，于今满朝野。
读禅月集
作者：释智圆
朝代：宋
体裁：七言绝句

属兴纵横乍可惊，翻疑风俗妄传声。如今至究在何处，不出为人平不平。
读禅月集
作者：释智圆
朝代：宋

属兴难忘水与山，救时箴戒出其间。读终翻恨吾生晚，不得斯人一往还。
读秦始本纪
作者：释智圆
朝代：宋
体裁：七言绝句

纵欲劳民殊未已，阿房望夷相次起。后来风俗昧其由，妄说秦皇能役鬼。
读罗隐诗集
作者：释智圆
朝代：宋
体裁：七言绝句

非非是是正人伦，月夜花朝几损神。薄俗不知惩劝旨，翻嫌罗隐一生嗔。
读韩文诗
作者：释智圆
朝代：宋

女娲炼五石，能补青天缺。
共工触不周，能令地维绝。
杨孟既云没，儒风几残灭。
妖辞惑常听，淫文蠹正说。
南朝尚徐庾，唐兴重卢骆。
雕篆鬬呈巧，仁义咸遗落。
王霸道不明，烟花心所託。
文不可终否，天生韩吏部。
叱僞俾归真，鞭今使復古。
异端维既绝，儒宗缺皆补。
高文七百篇，炳若日月悬。
力扶姬孔道，手持文章权。
来者知尊儒，孰不由兹焉。
我生好古风，服读长洒蒙。
何必唐一经，文道方可崇。
读韩文诗
作者：释智圆
朝代：宋

女娲鍊五石，能补青天缺。共工触不周，能令地维绝。杨孟既云没，儒风几残灭。妖辞惑常听，淫文蠹正说。南朝尚徐庾，唐兴重卢骆。雕篆斗呈巧，仁义咸遗落。王霸道不明，烟花心所托。文不可终否，天生韩吏部。叱伪俾归真，鞭今使复古。异端维既绝，儒宗缺皆补。高文七百篇，炳若日月悬。力扶姬孔道，手持文章权。来者知尊儒，孰不由兹焉。我生好古风，服读长洒蒙。何必唐一经，文道方可崇。
读项羽传二首
作者：释智圆
朝代：宋

频年战胜恃雄强，历数分明在彼苍。堪笑范增无异识，不能令主事高皇。发叹虞姬势已穷，乌江此夕丧英雄。当时若也知天命，佐汉应居第一功。
读项羽传二首·其一
作者：释智圆
朝代：宋
体裁：七言绝句

频年战胜恃雄强，历数分明在彼苍。堪笑范增无异识，不能令主事高皇。
读项羽传二首·其二
作者：释智圆
朝代：宋

发叹虞姬势已穷，乌江此夕丧英雄。当时若也知天命，佐汉应居第一功。
读项羽传二首·其二
作者：释智圆
朝代：宋

发嘆虞姬势已穷，乌江此夕丧英雄。
当时若也知天命，佐汉应居第一功。
谢仁上人惠茶
作者：释智圆
朝代：宋

寄我山茶号雨前，斋余闲试仆夫泉。
睡魔遣得虽相感，翻引诗魔来眼前。
谢仁上人惠茶
作者：释智圆
朝代：宋

寄我山茶号雨前，斋馀闲试仆夫泉。睡魔遣得虽相感，翻引诗魔来眼前。
谢僧惠蒲扇
作者：释智圆
朝代：宋
体裁：七言绝句

结蒲为扇状何奇，助我淳风世罕知。林下静摇来客笑，竹床茆屋恰相宜。
谢可牧上人惠楞严般若二经并治脾药
作者：释智圆
朝代：宋

经妙荡烦惑，药灵医病身。道明无去住，方验有君臣。静玩知心寂，时餐觉气均。徘徊感知己，于我分弥亲。
谢可牧上人惠楞严般若二经并治脾药
作者：释智圆
朝代：宋

经妙荡烦惑，药灵医病身。
道明无去住，方验有君臣。
静翫知心寂，时飡觉气均。
徘徊感知己，于我分弥亲。
谢择梧律师惠竹杖
作者：释智圆
朝代：宋

剪自幽岩侧，高僧忽见遗。看云攲尽日，书雪握多时。节冷虫微蠹，根闲藓暗滋。旧山泉石在，归去赖扶持。
谢择梧律师惠竹杖
作者：释智圆
朝代：宋

剪自幽岩侧，高僧忽见遗。
看云欹尽日，书雪握多时。
节冷虫微蠹，根闲藓暗滋。
旧山泉石在，归去赖扶持。
贪泉
作者：释智圆
朝代：宋
体裁：七言绝句

隐之曾饮肯为非，今古泓澄照翠微。自是贪夫性贪贿，便将泉水作因依。
贫居
作者：释智圆
朝代：宋

山厨灶上苔痕碧，斋盂生尘无粒食。可怜雀鼠未知贫，穿屋穿墉不暂息。
贫居
作者：释智圆
朝代：宋

山厨竈上苔痕碧，斋盂生尘无粒食。
可怜雀鼠未知贫，穿屋穿墉不暂息。
贻叶秀才诗
作者：释智圆
朝代：宋

松柏异众木，岁寒陵严霜。兰茝异众草，林深发幽香。须知君子道，不为穷困伤。须知君子言，唯为仁义彰。夫君真儒者，言行何优长。文宗轲兼雄，志嫉墨与杨。攘袂叱浮伪，百感生刚肠。峨冠事礼容，群小畏矜庄。去年游霅溪，相逢秋气凉。倾盖既如旧，寄宿林间房。开怀黜二霸，议道归三王。月席屡更仆，风轩时飘霜。相遇分既洽，相别情弥伤。今年住孤山，夫君又来杭。泛舟频相寻，道旧皆夕阳。君惟儒家流，才术况汪洋。终期正礼乐，勿事和尘光。青云即奋飞，庶见儒风扬。
贻叶秀才诗
作者：释智圆
朝代：宋

松柏异众木，岁寒陵严霜。
兰茝异众草，林深发幽香。
须知君子道，不为穷困伤。
须知君子言，唯为仁义彰。
夫君真儒者，言行何优长。
文宗轲兼雄，志嫉墨与杨。
攘袂叱浮僞，百感生刚肠。
峨冠事礼容，羣小畏矜庄。
去年游霅溪，相逢秋气凉。
倾盖既如旧，寄宿林间房。
开怀黜二霸，议道归三王。
月席屡更仆，风轩时飘霜。
相遇分既洽，相别情弥伤。
今年住孤山，夫君又来杭。
泛舟频相寻，道旧皆夕阳。
君惟儒家流，才术况汪洋。
终期正礼乐，勿事和尘光。
青云即奋飞，庶见儒风扬。
赋得送人自阙下还吴
作者：释智圆
朝代：宋
体裁：五言律诗

莼羹鲈脍美，张翰忽思归。烟水东南阔，风帆旦夕飞。静吟新月正，闲望旧山微。独羡长江上，遗名掩竹扉。
赠僧
作者：释智圆
朝代：宋

诸祖参寻徧，消摇髪未华。
旧房扃海外，孤迹寄天涯。
琢句秋窗月，观空晚砌华。
时来说高趣，终去隐烟霞。
赠僧
作者：释智圆
朝代：宋

诸祖参寻遍，消摇发未华。旧房扃海外，孤迹寄天涯。琢句秋窗月，观空晚砌华。时来说高趣，终去隐烟霞。
赠头陀僧
作者：释智圆
朝代：宋
体裁：五言律诗

上行唯知足，时人岂易同。一身依树下，万虑尽禅中。乞食村飘雪，降眠月坠空。应悲浮世上，烦恼事无穷。
赠夷中师
作者：释智圆
朝代：宋
体裁：五言律诗

澹泊背时态，翛然尘外心。静吟霜月尽，归梦海云深。室冷苔生榻，窗闲鸟觑琴。幽栖共得趣，乘兴几相寻。
赠守能师
作者：释智圆
朝代：宋
体裁：五言律诗

高卧湖山畔，尘机任万端。连云吟阁静，度水讲钟寒。幽户碧嶂闭，新书雪夜刊。却应趋竞者，相笑隐林峦。
赠宣密大师不出院
作者：释智圆
朝代：宋
体裁：五言律诗

侯门休请谒，香火务真修。古院扃苍藓，他山空旧游。出禅庭月晓，开卷竹窗秋。已得栖幽趣，何须买沃洲。
赠广上人
作者：释智圆
朝代：宋
体裁：七言绝句

魏阙林泉趣本同，随缘来往兴何穷。闲宵访我茆堂宿，湖水无波月照空。
赠林逋处士
作者：释智圆
朝代：宋
体裁：七言律诗

深居猿鸟共忘机，荀孟才华鹤氅衣。满砌落花春病起，一湖明月夜渔归。风摇野水青蒲短，雨过闲园紫蕨肥。尘土满床书万卷，玄纁何日到松扉。
赠清义律师
作者：释智圆
朝代：宋

律藏精持世所稀，淡然高趣自忘机。
禅开静室苍苔徧，饭起闲窗独鸟归。
雪岳夜钟清度枕，水轩秋月冷侵衣。
吟拿讲罢无他事，人外时容扣竹扉。
赠清义律师
作者：释智圆
朝代：宋

律藏精持世所稀，淡然高趣自忘机。禅开静室苍苔遍，饭起闲窗独鸟归。雪岳夜钟清度枕，水轩秋月冷侵衣。吟馀讲罢无他事，人外时容扣竹扉。
赠清晓师
作者：释智圆
朝代：宋

道胜尘机息，讲余林叶枯。
清名高卧远，黑髪苦吟无。
庭静秋云澹，窗闲夜月孤。
时闻适幽兴，上阁望平湖。
赠清晓师
作者：释智圆
朝代：宋

道胜尘机息，讲馀林叶枯。清名高卧远，黑发苦吟无。庭静秋云澹，窗闲夜月孤。时闻适幽兴，上阁望平湖。
赠白莲社主圆净大师
作者：释智圆
朝代：宋

社客尽卿相，草堂云树间。景分庐岳秀，人类远公闲。夜定开明月，秋吟对暮山。唯应谢康乐，时得扣松关。
赠白莲社主圆凈大师
作者：释智圆
朝代：宋

社客尽卿相，早堂云树间。
景分庐岳秀，人类远公闲。
夜定开明月，秋吟对暮山。
唯应谢康乐，时得扣松关。
赠简上人
作者：释智圆
朝代：宋
体裁：五言律诗

澹然人外趣，万事已无求。花院春深讲，云山夏满游。汲泉苔井晓，鸣磬竹窗秋。别有幽期在，香灯老沃洲。
赠简上人诗
作者：释智圆
朝代：宋
体裁：古风

常人隐林泉，反为名利萦。志士处阛阓，杳有江湖情。有客务高洁，禅房闭重城。闲门无俗迹，坏壁饶虫声。卧落春砌花，吟尽霜蟾明。道希君子知，贫任时人轻。秉操期不渝，长保孤松贞。
赠诗僧保暹师
作者：释智圆
朝代：宋
体裁：五言律诗

吟槛漾寒水，平湖烟景闲。无人识高趣，尽日对空山。晚树春禽语，晴窗夜月还。新编皆雅正，不待仲尼删。
赠诗僧保暹师
作者：释智圆
朝代：宋
体裁：古风

天文悬日月，地文丽山川。人文粲六经，四术诗其先。仲尼既云删，炳然列风雅。厥旨幽且微，受之唯子夏。邈矣千百年，时有知诗者。卓尔保暹师，生于宋天下。内明卜商道，外减骚人价。凿彼淳粹源，清辞竞流泻。放意尚幽远，立言忌妖虫。旨哉天目集，四海争传写。上以裨王化，下以正人伦。驱邪俾归正，驱浇使还淳。天未丧斯文，清风千古振。
赠诵经僧
作者：释智圆
朝代：宋

寂淡无余念，泠泠诵佛言。
清香飘静夜，明月冷闲轩。
幽壑来精怪，霜林息断猿。
堪嗟浮世裏，尘事竞暄暄。
赠诵经僧
作者：释智圆
朝代：宋

寂淡无馀念，泠泠诵佛言。清香飘静夜，明月冷闲轩。幽壑来精怪，霜林息断猿。堪嗟浮世里，尘事竞暄暄。
赠赵璞
作者：释智圆
朝代：宋

世态任悠悠，正人无谄求。古柏凌寒霜，皓月当高秋。心将周孔师，日远杨墨游。泾浊与渭清，由来自分流。
赠赵璞
作者：释智圆
朝代：宋

世态任悠悠，正人无谄求。
古柏凌寒霜，皓月当高秋。
心将周孔师，是远杨墨游。
泾浊与渭清，由来自分流。
赠辩才大师
作者：释智圆
朝代：宋
体裁：七言律诗

两受皇恩万虑休，浙阳高卧谢诸侯。定回幽室苔痕老，讲彻闲庭树影秋。天竺云泉时挂梦，梁园风景懒重游。溪声柏子将谁说，默倚禅床自点头。
赠进士叶授
作者：释智圆
朝代：宋

旅迹飘然与俗分，动时高价逐新文。
寄眠僧舍扃秋雨，牵梦家山隔海云。
学慕丘轲方共语，道归杨墨任离羣。
名场好应同人举，垂拱明堂有圣君。
赠进士叶授
作者：释智圆
朝代：宋

旅迹飘然与俗分，动时高价逐新文。寄眠僧舍扃秋雨，牵梦家山隔海云。学慕丘轲方共语，道归杨墨任离群。名场好应同人举，垂拱明堂有圣君。
赠邦上人
作者：释智圆
朝代：宋
体裁：五言律诗

深居饶野兴，门冷入杉松。鸟外闲频往，人间事罕逢。水轩吟片月，秋榻梦千峰。忆得看新雪，相招静话重。
赠郝逸人
作者：释智圆
朝代：宋
体裁：五言律诗

故国伊川远，深居碧嶂前。伴吟唯有鹤，高趣别无仙。岳信闲慵答，丹经秘不传。杖藜时访我，终日话南禅。
赠闻聪师
作者：释智圆
朝代：宋

淡然尘虑绝，禅外苦风骚。性觉眠云僻，名因背俗高。水烟蒸纸帐，寒发涩铜刀。几宿秋江寺，闲吟听夜涛。
赠闻聪师
作者：释智圆
朝代：宋

淡然尘虑绝，禅外苦风骚。
性觉眠云僻，名因背俗高。
水烟蒸纸帐，寒髪涩铜刀。
几宿江江寺，闲吟听夜涛。
赠骆偃
作者：释智圆
朝代：宋
体裁：五言律诗

才高淹下位，圣代尚遗贤。贾谊方流涕，杨雄正草玄。开琴逢皓月，试茗选清泉。箧有文编在，时容后学传。
赵万宗入道因寄
作者：释智圆
朝代：宋

羔雁已闻征不起，却求披戴守贞居。
月堂欹枕三清梦，秋榻生尘万卷书。
坛匝冷痕春藓碧，鹤翘寒影雪杉疏。
年来未得寻幽迹，闲夜何人听步虚。
赵万宗入道因寄
作者：释智圆
朝代：宋

羔雁已闻徵不起，却求披戴守贞居。月堂攲枕三清梦，秋榻生尘万卷书。坛匝冷痕春藓碧，鹤翘寒影雪杉疏。年来未得寻幽迹，闲夜何人听步虚。
边将二首
作者：释智圆
朝代：宋

威声飞将岂能过，号令雄师剑始磨。雪搅长空马僵立，偷营今夜度胶河。百战依前勇气成，穷边深入耀精兵。穹庐烧尽龙庭破，却上燕然更勒铭。
边将二首·其一
作者：释智圆
朝代：宋

威声飞将岂能过，号令雄师剑始磨。雪搅长空马僵立，偷营今夜度胶河。
边将二首·其一
作者：释智圆
朝代：宋

威声飞数岂能过，号令雄师剑始磨。
雪搅长空马殭立，偷营今夜度胶河。
边将二首·其二
作者：释智圆
朝代：宋
体裁：七言绝句

百战依前勇气成，穷边深入耀精兵。穹庐烧尽龙庭破，却上燕然更勒铭。
远山
作者：释智圆
朝代：宋

堆青才数点，杳杳几千程。幽槛叶初落，高空雨乍晴。崔嵬微有状，窈窕莫知名。招隐谁长往，眠云自动情。文君眉易似，摩诘画难成。鸟去何曾到，泉流岂觉声。经秋弥冷淡，向晚更分明。仁者由来好，闲观意不轻。
远山
作者：释智圆
朝代：宋

堆青纔数点，杳杳几千程。
幽槛叶初落，高空雨乍晴。
崔嵬微有状，窈窕莫知名。
招隐谁长往，眠云自动情。
文君眉易似，摩诘画难成。
鸟去何曾到，泉流岂觉声。
经秋弥冷淡，向晚更分明。
仁者由来好，闲观意不轻。
述韩柳诗
作者：释智圆
朝代：宋
体裁：古风

退之排释氏，子厚多能仁。韩柳既道同，好恶安得伦。一斥一以赞，俱令儒道伸。柳州碑曹溪，言释还儒淳。吏部读墨子，谓墨与儒邻。吾知墨兼爱，此释何疏亲。许墨则许释，明若仰穹旻。去就亦已异，其旨由来均。后生学韩文，于释长狺狺。未知韩子道，先学韩子嗔。忘本以竞末，今古空劳神。
送中侄
作者：释智圆
朝代：宋

四明乃旧隐，岑寂宅神仙。
寒松糅紫霞，幽岩落飞泉。
经秋动归心，荷策登江船。
澄波漾残晖，羣峰插晴天。
窈窈空林下，片石待安禅。
送中侄
作者：释智圆
朝代：宋

四明乃旧隐，岑寂宅神仙。寒松糅紫霞，幽岩落飞泉。经秋动归心，荷策登江船。澄波漾残晖，群峰插晴天。窈窈空林下，片石待安禅。
送人南游
作者：释智圆
朝代：宋

难阻南游兴，酣歌出故林。路分沧海阔，山叠瘴云深。马援碑宁在，重华庙可寻。他年却归此，闲话学夷音。
送人南游
作者：释智圆
朝代：宋

难阻南游兴，酣歌出故林。
路分沧海阔，山迭瘴云深。
马援碑宁在，重华庙可寻。
他年却归此，闲话学夷音。
送人归旧隐
作者：释智圆
朝代：宋
体裁：五言律诗

要地慵投刺，刚肠耻折腰。旧山归兴切，残日去程遥。大野明残烧，空江响落潮。到时云树下，静听厌悬瓢。
送僧
作者：释智圆
朝代：宋

万缘难系自由身，道性何妨学世人。拟向东山赠离别，长堤杨柳未成春。
送僧
作者：释智圆
朝代：宋

万缘难繫自由身，道性何妨学世人。
拟向东山赠离别，长堤杨柳未成春。
送僧
作者：释智圆
朝代：宋
体裁：古风

秋风吹行衣，旧山逍遥归。斋盂涤空潭，古磬敲残晖。须知高静怀，杳与尘俗违。
送僧之金陵
作者：释智圆
朝代：宋
体裁：七言绝句

金锡孤携问去程，萋萋原草暮烟平。六朝旧迹秦淮畔，应感兴亡听水声。
送僧归姑苏
作者：释智圆
朝代：宋
体裁：七言绝句

姑苏台畔树含秋，蝉噪西风雨乍收。闲笑闲吟忽归去，月明何处宿孤舟。
送僧归饶阳
作者：释智圆
朝代：宋
体裁：五言律诗

执手离亭暮，言归思不禁。故乡千里外，为客十年心。帆影寒江静，猿啼雪峤深。饶阳泉石在，讲退自堪吟。
送夤上人归道场山
作者：释智圆
朝代：宋

行行携锡别，幽景到山分。残雪经春在，疏钟度水闻。松深生晚吹，潭静照闲云。岩阁重开讲，清香入夜焚。
送夤上人归道场山
作者：释智圆
朝代：宋

行行携锡别，幽景到山分。
残雪经春在，疏钟度水闻。
松深生晚次，潭静照闲云。
岩阁重开讲，清香入夜焚。
送希中游霅
作者：释智圆
朝代：宋

日暮蝉鸣急，临流动别吟。片帆冲晚照，归鸟入遥林。月色寒溪静，钟声岳寺深。蘋洲逢旧识，应得话无心。
送希中游霅
作者：释智圆
朝代：宋

日暮蝉鸣急，临流动别吟。
片帆衝晚照，归鸟入遥林。
月色寒溪静，钟声岳寺深。
苹洲逢旧识，应得话无心。
送悦上人归仙岩
作者：释智圆
朝代：宋

道性轻为别，荒城夕照阴。
波涛归路远，云木旧山深。
夜定依霜岛，中飡狎野禽。
禅房清景在，飞瀑映疏林。
送悦上人归仙岩
作者：释智圆
朝代：宋

道性轻为别，荒城夕照阴。波涛归路远，云木旧山深。夜定依霜岛，中餐狎野禽。禅房清景在，飞瀑映疏林。
送惟凤师归四明
作者：释智圆
朝代：宋

未识凤师面，早熟凤师名。
毓灵本岷峨，弱冠游神京。
出处忌非类，交结皆名卿。
高谈骇众听，雅唱归羣英。
曩岁来淛阳，相逢水心亭。
论怀道且同，对坐眼弥青。
寻幽泛轻舟，待月步闲庭。
翌日倏分携，南北各如萍。
我寻住孤山，师亦往东明。
人间一为别，天上七周星。
江湖既相望，喣沫安足评。
今年春之暮，草堂花飘零。
睡起乍凭栏，竹外闻人声。
忽报凤师至，屣履出相迎。
借问胡为来，告我以其诚。
度支司外计，夕拜临兹城。
二贤俱我旧，故得寻其盟。
夏来西湖西，为邻乐幽贞。
朝登隐君堂，暮叩中庸扃。
引望云山遥，销暑竹风清。
论诗贵无邪，体道极无形。
倏忽时节移，秋风拂檐楹。
趋装俄告别，鄞江指归程。
适来既无事，适去岂关情。
孤帆侵晓飞，归橹连宵鸣。
风波视世态，水月悟浮荣。
仍知皋鹤性，不为尘网萦。
送惟凤师归四明
作者：释智圆
朝代：宋

未识凤师面，早熟凤师名。毓灵本岷峨，弱冠游神京。出处忌非类，交结皆名卿。高谈骇众听，雅唱归群英。曩岁来浙阳，相逢水心亭。论怀道且同，对坐眼弥青。寻幽泛轻舟，待月步闲庭。翌日倏分携，南北各如萍。我寻住孤山，师亦往东明。人间一为别，天上七周星。江湖既相望，喣沫安足评。今年春之暮，草堂花飘零。睡起乍凭栏，竹外闻人声。忽报凤师至，屣履出相迎。借问胡为来，告我以其诚。度支司外计，夕拜临兹城。二贤俱我旧，故得寻其盟。夏来西湖西，为邻乐幽贞。朝登隐君堂，暮叩中庸扃。引望云山遥，销暑竹风清。论诗贵无邪，体道极无形。倏忽时节移，秋风拂檐楹。趋装俄告别，鄞江指归程。适来既无事，适去岂关情。孤帆侵晓飞，归橹连宵鸣。风波视世态，水月悟浮荣。仍知皋鹤性，不为尘网萦。
送禅者
作者：释智圆
朝代：宋
体裁：七言绝句

祖意曾明万事闲，谁云方外与人间。卷衣江上秋来别，处处禅心朵朵山。
送进士万知古
作者：释智圆
朝代：宋

经明行修徒尔为，一名屡点春官闱。
时之不利非战罪，归山且着老莱衣。
清时贫贱诚堪耻，侏儒太饱朔方饥。
男儿会有及亲禄，安能泉石久低眉。
束书依旧西入阙，壮心潜与青云期。
秋风袅袅孤魂断，古道迢迢去马迟。
骥称其德不称力，神骏唯应伯乐知。
送进士万知古
作者：释智圆
朝代：宋

经明行修徒尔为，一名屡点春官闱。时之不利非战罪，归山且著老莱衣。清时贫贱诚堪耻，侏儒太饱朔方饥。男儿会有及亲禄，安能泉石久低眉。束书依旧西入阙，壮心潜与青云期。秋风袅袅孤魂断，古道迢迢去马迟。骥称其德不称力，神骏唯应伯乐知。
送遇贞师归四明山
作者：释智圆
朝代：宋

吟余江上别，一锡寄扁舟。
远度浮残照，千峰指旧游。
疏钟沈杳霭，羣木落高秋。
莫负重来约，禅心本自由。
送遇贞师归四明山
作者：释智圆
朝代：宋

吟馀江上别，一锡寄扁舟。远度浮残照，千峰指旧游。疏钟沈杳霭，群木落高秋。莫负重来约，禅心本自由。
酬仁上人望湖山见寄次韵
作者：释智圆
朝代：宋
体裁：五言律诗

平波映危碧，清景异尘中。雪霁寒侵郭，秋澄冷照空。眠云徒自乐，浮棹约谁同。幽趣何人识，搜吟愧远公。
酬正言上人
作者：释智圆
朝代：宋

旅雁声孤过旧林，相怀无处共论心。
眠云未负他年约，看雪难忘尽日吟。
江上信稀寒浪阔，竹边房掩夕阳深。
寂寥闲坐西窗下，空把余情寄玉琴。
酬正言上人
作者：释智圆
朝代：宋

旅雁声孤过旧林，相怀无处共论心。眠云未负他年约，看雪难忘尽日吟。江上信稀寒浪阔，竹边房掩夕阳深。寂寥闲坐西窗下，空把馀情寄玉琴。
酬简上人见寄
作者：释智圆
朝代：宋
体裁：七言绝句

林间病卧懒逢迎，相识何人最惬情。唯有简公闲且僻，寂寥翻被俗流轻。
酷热
作者：释智圆
朝代：宋
体裁：古风

酷热如小人，到处苦相侵。清风如君子，时来宽我心。酷热驱不去，清风留不住。此情无以诉，吟傍阴阴树。
鍊丹井
作者：释智圆
朝代：宋

仙去遗踪在，泠泠翠岳边。泠光涵碧甃，暗脉泄寒泉。月映冰壶浅，秋澄古鉴圆。羽人居止近，闲汲灌芝田。
鑑
作者：释智圆
朝代：宋
体裁：古风

佳人磨拭频，常恐尘埃侵。皎皎夜月明，澄澄秋泉深。徒分妍丑容，不鉴是非心。
闲咏
作者：释智圆
朝代：宋

造化无余岂有私，如何庶物自参差。
羣乌不涅身长黑，双鹭无愁顶亦丝。
岩桂翠浓深雪夜，井桐黄落暮秋时。
虚空世界都如幻，莫把闲心逐境思。
闲咏
作者：释智圆
朝代：宋

造化无馀岂有私，如何庶物自参差。群乌不涅身长黑，双鹭无愁顶亦丝。岩桂翠浓深雪夜，井桐黄落暮秋时。虚空世界都如幻，莫把闲心逐境思。
闲居书事
作者：释智圆
朝代：宋
体裁：五言律诗

淡然忘外事，林下自怡情。室冷秋苔色，轩闲夜月明。眠云惭道薄，铒药觉身轻。拟学鸱夷子，时时变姓名。
闲居示友人
作者：释智圆
朝代：宋
体裁：五言律诗

冷淡谁知趣，闲房枕水湄。秋窗开暮景，孤枕梦天涯。道直时流笑，心清夜月知。何当学支遁，共约买山期。
闲田
作者：释智圆
朝代：宋
体裁：七言绝句

虞芮怀惭观礼让，闲田从此草长生。而今虽是文王化，难遣贪夫两不争。
闻蛩
作者：释智圆
朝代：宋
体裁：五言绝句

沉沉向秋暮，切切声相续。夜静草堂深，闲床照孤烛。
闻蝉
作者：释智圆
朝代：宋

江天凉雨霁，嘒嘒出疏林。
清极残阳裏，愁生远客心。
离亭秋草碧，荒堑暮烟深。
不忍多时听，吟髭雪暗侵。
闻蝉
作者：释智圆
朝代：宋

江天凉雨霁，嘒嘒出疏林。清极残阳里，愁生远客心。离亭秋草碧，荒堑暮烟深。不忍多时听，吟髭雪暗侵。
陈宫
作者：释智圆
朝代：宋
体裁：七言绝句

龙盘虎踞景堪寻，王气消亡信祸淫。结绮临春何处是，数声啼鸟暮烟深。
陋巷歌赠友生
作者：释智圆
朝代：宋

噫颜子兮居陋巷，身虽羸兮道弥壮。
商受兮有皇都，位虽尊兮名独二八。
朝恣瑶台之乐兮，暮遭黄钺之诛。
是知不义之富贵如浮云兮，惟道德为性命之要枢。
海滨有士兮慕颜子，心重朝闻兮轻夕死。
纷纷糖粃兮视雄豪，凛凛冰霜兮洁行止。
荜门寂寞何琐琐，执卷忍饥终日坐。
杨雄免遭甄丰戮，朱建终罹辟阳祸。
射羣高墉会有时，于君无可无不可。
陋巷歌赠友生
作者：释智圆
朝代：宋

噫颜子兮居陋巷，身虽羸兮道弥壮。商受兮有皇都，位虽尊兮名独夫。朝恣瑶台之乐兮，暮遭黄钺之诛。是知不义之富贵如浮云兮，惟道德为性命之要枢。海滨有士兮慕颜子，心重朝闻兮轻夕死。纷纷糖秕兮视雄豪，凛凛冰霜兮洁行止。荜门寂寞何琐琐，执卷忍饥终日坐。杨雄免遭甄丰戮，朱建终罹辟阳祸。射群高墉会有时，于君无可无不可。
雁
作者：释智圆
朝代：宋

岁岁随阳整羽翰，翱翔还见过云端。
哀音断续霜风紧，羣影参差夜月残。
鵰鹗已逃榆塞险，烟波初下洞庭宽。
行人万里思归切，送目遥空寄信难。
雁
作者：释智圆
朝代：宋

岁岁随阳整羽翰，翱翔还见过云端。哀音断续霜风紧，群影参差夜月残。雕鹗已逃榆塞险，烟波初下洞庭宽。行人万里思归切，送目遥空寄信难。
雨
作者：释智圆
朝代：宋

润物有深功，霏霏下半空。寒声清入竹，斜势急因风。苔片添秋碧，花枝损晚红。山人独攲枕，静听草堂中。
雨
作者：释智圆
朝代：宋

润物有深功，霏霏下半空。
寒声清入竹，斜势急因风。
苔片添秋碧，花枝损晚红。
山人独欹枕，静听草堂中。
雪西施
作者：释智圆
朝代：宋

范蠡无西施，胡以破吴国。吴王轻社稷，为惑倾城色。夫差强变弱，勾践雌成雄。岂惟陶朱策，实赖西施容。西施语复贤，褒贬何昏蒙。但说倾吴罪，都忘霸越功。
雪西施
作者：释智圆
朝代：宋

范蠡无西施，胡以破吴国。
吴王轻社稷，为惑倾城色。
夫差强变弱，勾践雌成雄。
岂惟陶朱策，实赖西施容。
西施语復贤，褒贬何昏蒙。
便说倾吴罪，都忘霸越功。
题湖上僧房
作者：释智圆
朝代：宋
体裁：五言律诗

深隐远城郭，平湖景色闲。苦吟终夜月，清梦彻寒山。径冷秋苔合，庭幽岳鸟还。红尘趋竞者，谁得扣松关。
题石壁山绍上人观风亭
作者：释智圆
朝代：宋

界江千万山，石壁惟清幽。
中有忘机人，超然乐岩丘。
仓亭号观风，嘉景自成收。
羣峰呈晚碧，长溪泻寒流。
视听足怡情，万事安能求。
尝言徂暑天，登时疑清秋。
云容既冷淡，松韵还飕飗。
扰扰九衢尘，谁知高静游。
题石壁山绍上人观风亭
作者：释智圆
朝代：宋

界江千万山，石壁惟清幽。中有忘机人，超然乐岩丘。创亭号观风，嘉景自成收。群峰呈晚碧，长溪泻寒流。视听足怡情，万事安能求。尝言徂暑天，登时疑清秋。云容既冷淡，松韵还飕飗。扰扰九衢尘，谁知高静游。
题聪上人林亭
作者：释智圆
朝代：宋

四面远尘迹，吟过称野情。阶闲秋果落，池冷月华生。倚竹蝉声断，开琴鹤梦惊。却来还有约，未可厌逢迎。
题聪上人林亭
作者：释智圆
朝代：宋

四面远尘迹，吟过称野情。
阶闲秋菓落，池冷月华生。
倚竹蝉声断，开琴鹤梦惊。
却来还有约，未可厌逢迎。
题静虑院
作者：释智圆
朝代：宋
体裁：五言律诗

下瞰诸峰顶，云泉绝四邻。暂游非俗客，深隐属闲人。石磴秋苔滑，萝龛夜月新。终期结幽侣，来此谢红尘。
风
作者：释智圆
朝代：宋
体裁：五言律诗

造化不可测，分明有所依。冷和秋叶动，送客暮帆归。扫雾离遥岳，飘香出静扉。西斋独吟坐，萧飒满禅衣。
鸡
作者：释智圆
朝代：宋

檐前栖息傍蒿丛，风雨司晨尔有功。
鹦鹉无能凭佞舌，侯门翻养金笼。
鸡
作者：释智圆
朝代：宋

檐前栖息傍蒿丛，风雨司晨尔有功。鹦鹉无能凭佞舌，侯门翻得养金笼。
鹭鸶
作者：释智圆
朝代：宋
体裁：五言律诗

烟雨苇森森，飞翔岂易寻。印沙踪自浅，傍水意还深。顶撼丝难断，翎飘雪未沈。终宜鸳作侣，宁肯杂凡禽。
万松山赠张省元
作者：释智愚
朝代：宋

钻仰无门扉不通，静如古井鉴秋容。乐天自得道中术，时引清风吹万松。
万松山赠张省元
作者：释智愚
朝代：宋

钻仰无门扉不通，静如古井鑑秋容。
乐天自得道中术，时引清风吹万松。
三友堂
作者：释智愚
朝代：宋
体裁：七言绝句

清客苍官会此君，岁寒不减旧精神。有时品字论交态，各有丰标远袭人。
三教合一面赞
作者：释智愚
朝代：宋

龟證无功，会三归一。各有面子，不欲露出。
三教合一面赞
作者：释智愚
朝代：宋

龟证无功，会三归一。
各有面子，不欲露出。
上四明守黄侍郎辞延福
作者：释智愚
朝代：宋

雨化仁陶德愈馨，如春物物自生成。昔年秀水曾观政，却与鄞江一样清。石床久矣卧云林，六十银丝两鬓侵。海上浮杯心已息，掬溪容我窃棠阴。
上四明守黄侍郎辞延福·其一
作者：释智愚
朝代：宋
体裁：七言绝句

雨化仁陶德愈馨，如春物物自生成。昔年秀水曾观政，却与鄞江一样清。
上四明守黄侍郎辞延福·其二
作者：释智愚
朝代：宋
体裁：七言绝句

石床久矣卧云林，六十银丝两鬓侵。海上浮杯心已息，掬溪容我窃棠阴。
上竺柏庭月法师画像赞
作者：释智愚
朝代：宋
体裁：赞

厚重如山，宽大如海。丹青有神，莫拟其踪。僧繇笔妙，难状其迹。如上国之春归，香风四吹。如银蟾之出水，万象敛影。是为三教融通，大法之宗主者也。
上竺池院归鹫峰庵
作者：释智愚
朝代：宋

鹫岭心旌动，池边影渐疏。一生无定力，七十尚移居。细雨洒松坞，凉风挽竹舆。白云相望处，局蹐自渠渠。
上竺池院归鹫峰庵
作者：释智愚
朝代：宋

鹫岭心旌动，池边影渐疏。
一生无定力，七十尚移居。
细雨洒松坞，凉风挽竹舆。
白云相望处，跼蹐自渠渠。
丰干骑虎赞
作者：释智愚
朝代：宋
体裁：古风

万德不将来，猛兽自驯伏。一啸出林，阴风拔木。只知拊掌放憨，不觉山青水绿。
临际大师赞
作者：释智愚
朝代：宋
体裁：赞

黄檗棒头，大愚肋下。后代儿孙，乌焉成马。
丹霞遇庞公赞
作者：释智愚
朝代：宋
体裁：五言绝句

邂逅漉篱翁，言谈耳又聋。不知何处去，破帽裹西风。
云山小景
作者：释智愚
朝代：宋
体裁：五言绝句

渺渺晴烟薄，苍苍古树昏。天涯殊未足，对此暗消魂。
云谷术士
作者：释智愚
朝代：宋
体裁：七言绝句

出则无心应有声，眇然天地亦难铭。可中别有通神处，见说年来分外灵。
五祖演和尚赞
作者：释智愚
朝代：宋
体裁：赞

师之道兮不可得而称，师之德兮不可得而述。师之行兮不可得而闻，师之业兮不可得而见。道德行业，闻见称述，世人昭昭然若其。荷佛祖慧命于将仆之际，转凡夫于贤圣之域。是谓之东山老人，吾不得而知焉。
以文长老请赞
作者：释智愚
朝代：宋

天地不仁，出此妖怪。
有偷营劫寨之机，无喜舍慈悲之戒。
正脉将沉，法门凋瘵，如何嗣续松源派。
大奸难后越精神，駡人嘴毒如蜂虿。
以文长老请赞
作者：释智愚
朝代：宋

天地不仁，出此妖怪。有偷营劫寨之机，无喜舍慈悲之戒。正脉将沉，法门凋瘵，如何嗣续松源派。大奸难后越精神，骂人嘴毒如蜂虿。
保宁勇和尚赞
作者：释智愚
朝代：宋
体裁：赞

性燥衲僧，佒佯座主。抹过村草步头，直下挨肩佛祖。杨岐其师，白云其侣。一鸣凤台，凌跨今古。
偈颂二十一首·其一七
作者：释智愚
朝代：宋

年垂九十碍丛林，历尽风霜岁月深。
妙藴岂能超佛祖，寸衷端可格天心。
偈颂二十一首·其一二
作者：释智愚
朝代：宋

干坤之内，宇宙之间，中有一宝，秘在形山。
偈颂二十一首·其一六
作者：释智愚
朝代：宋

忧民恤物敛天威，坐断干坤肃四夷。
先放腊梅凝瑞雪，次教春色到瑶池。
偈颂二十一首·其一四
作者：释智愚
朝代：宋

一人高高峯顶立，一人深深海底行。
不是与人难共住，大都缁素要分明。
偈颂二十一首·其七
作者：释智愚
朝代：宋

诸人知处良遂知，良遂知处人不知。因思积雨花狼藉，空写愁肠说向谁。
偈颂二十一首·其七
作者：释智愚
朝代：宋

诸人知处良遂知，良遂知处人不知。
因思积雨花狼藉，空写愁膓说向谁。
偈颂二十一首·其三
作者：释智愚
朝代：宋

吽㗶吒喇竭节，地转天回难辨别。不使松源省数钱，惯用衲僧锁口诀。同死不同生，特地成途辙，秋风影里重罗列。义断情忘四十年，何时待得龟成鳖。
偈颂二十一首·其三
作者：释智愚
朝代：宋

吽㗶咤喇竭节，地转天回难辨别。
不使松源省数钱，惯用衲僧锁口诀。
同死不同生，特地成途辙，秋风影裏重罗列。
义断情忘四十年，何时待得龟成鳖。
偈颂二十一首·其二
作者：释智愚
朝代：宋

君勿爱清凉，清凉如火如沸汤。
君勿恶炎热，炎热如冰如积雪。
勿爱亦勿恶，未是逍遥处。
偈颂二十一首·其二十一
作者：释智愚
朝代：宋
体裁：偈颂

百丈清规，千古洪范。藏之则虚空绝迹，用之则纲令森严。
偈颂二十一首·其五
作者：释智愚
朝代：宋
体裁：偈颂

鸢飞戾天，鱼跃于渊。四夷拜舞，八表宣传，笑看红日上阑干。
偈颂二十一首·其八
作者：释智愚
朝代：宋

秋风吹晓露，秋雨送秋炎。
祖师门下客，无处不咨参。
前程忽撞着箇金口木舌汉。
偈颂二十一首·其八
作者：释智愚
朝代：宋

秋风吹晓露，秋雨送秋炎。祖师门下客，无处不咨参。前程忽撞著个金口木舌汉。
偈颂二十一首·其六
作者：释智愚
朝代：宋
体裁：偈颂

天不文，地不理。忽去忽来，如月印水。岁月已往兮波旬得时，椁示双趺兮饮光增喜。悲兮喜兮，春风桃李。一以贯之，曾子曰唯。
偈颂二十一首·其十
作者：释智愚
朝代：宋
体裁：偈颂

平生好攻禅病，不知病是道源。要知道源端的，直须陆地行船。因思大唐裴相国作圆觉经一序，一字一义，耸动人天。又思本朝温国公制解禅颂六篇，一褒一贬，口业昭然。匪伊自绝夙种，佛亦不度无缘。
偈颂二十一首·其十七
作者：释智愚
朝代：宋

年垂九十碍丛林，历尽风霜岁月深。妙蕴岂能超佛祖，寸衷端可格天心。
偈颂二十一首·其十三
作者：释智愚
朝代：宋
体裁：偈颂

夫蛊者最灵通，不期而会，不约而同。拶著崖崩石裂，抛出金圈栗蓬。惊倒露柱，吓煞灯笼。不知何处毒种，元来门里有虫。
偈颂二十一首·其十九
作者：释智愚
朝代：宋
体裁：偈颂

四达皇皇，无边无表，因甚有新有旧。会得此去汉阳不远，不然黄鹤楼前鹦鹉洲。
偈颂二十一首·其十六
作者：释智愚
朝代：宋

忧民恤物敛天威，坐断乾坤肃四夷。先放腊梅凝瑞雪，次教春色到瑶池。
偈颂二十一首·其十四
作者：释智愚
朝代：宋

一人高高峰顶立，一人深深海底行。不是与人难共住，大都缁素要分明。
偈颂二十一首·其四
作者：释智愚
朝代：宋
体裁：偈颂

闹不如静，忙不如閒。静闹俱泯，谓之得理。归宗事理绝，日轮正当午。向道莫行山下路，果然猿叫断肠声。
偈颂二十五首·其一一
作者：释智愚
朝代：宋

古佛过去亦久矣，不知何处应羣生。
紫金光聚人难覩，空裏惟闻仙乐鸣。
偈颂二十五首·其一五
作者：释智愚
朝代：宋

圣人无己，靡所不己。
总尘剎无不是，差之毫釐失千里。
仙仗飘飖去不还，从教六合清风起。
偈颂二十五首·其七
作者：释智愚
朝代：宋
体裁：偈颂

槿花凝露，梧叶鸣秋。遇景触物，随分知羞。住住，诸方闻得道，我说老婆禅。
偈颂二十五首·其九
作者：释智愚
朝代：宋

流虹七载夤缘尽，又向天宁理倩窠。
脱得馿胎入马腹，皮毛轻重不争多。
偈颂二十五首·其九
作者：释智愚
朝代：宋

流虹七载夤缘尽，又向天宁理倩窠。脱得驴胎入马腹，皮毛轻重不争多。
偈颂二十五首·其二
作者：释智愚
朝代：宋
体裁：偈颂

秋风淅淅，秋水冷冷。千辛万苦，负笈担簦。张公堠子李家店，草舍茅庵短作程。
偈颂二十五首·其二〇
作者：释智愚
朝代：宋

杜宇不如归，竹鸡泥滑滑。
深山岩崖中，谁道无佛法。
有佛法，衲僧只有三隻袜。
偈颂二十五首·其二五
作者：释智愚
朝代：宋

敛影穷原懒出扃，晓云如送又如迎。
因思执手经行处，几听沙泉遶磵鸣。
偈颂二十五首·其二十
作者：释智愚
朝代：宋

杜宇不如归，竹鸡泥滑滑。深山岩崖中，谁道无佛法。有佛法，衲僧只有三只袜。
偈颂二十五首·其二十一
作者：释智愚
朝代：宋
体裁：偈颂

山僧恰似抱璞者，但欠临风涕泣。不道举世无人，只是可惜许。
偈颂二十五首·其二十二
作者：释智愚
朝代：宋
体裁：偈颂

说如建瓴，坐如山岳。就下平高，咬牙爆爆。
偈颂二十五首·其二十五
作者：释智愚
朝代：宋

敛影穷原懒出扃，晓云如送又如迎。因思执手经行处，几听沙泉绕涧鸣。
偈颂二十五首·其二四
作者：释智愚
朝代：宋
体裁：偈颂

古佛只在椎头，每日呼来唤去。非惟网令清岩，下下要分缁素。兴化当年错用心，月明岂在珊瑚树。
偈颂二十五首·其五
作者：释智愚
朝代：宋
体裁：偈颂

天晴盖却屋，乘时刈却禾。输纳皇租了，鼓腹唱讴歌。
偈颂二十五首·其十一
作者：释智愚
朝代：宋

古佛过去亦久矣，不知何处应群生。紫金光聚人难睹，空里惟闻仙乐鸣。
偈颂二十五首·其十九
作者：释智愚
朝代：宋
体裁：偈颂

春风如刀，春雨如膏。衲僧门下，何用忉忉。
偈颂二十五首·其十五
作者：释智愚
朝代：宋

圣人无己，靡所不己。总尘刹无不是，差之毫釐失千里。仙仗飘飖去不还，从教六合清风起。
偈颂二十五首·其十八
作者：释智愚
朝代：宋
体裁：偈颂

蝇见血，鹘捉鸠。拳来踢报，胶漆相投。难提掇处转风流。
偈颂二十五首·其十四
作者：释智愚
朝代：宋
体裁：偈颂

一日日，一时时。逗到腊八夜，眼上错安眉。东西不辨，南北狐疑，从教万古业风吹。
偈颂二十五首·其四
作者：释智愚
朝代：宋

金风吹落叶，玉露滴清秋。叵耐寒山子，无言笑点头。既能明似镜，何用曲如钩。
偈颂二十五首·其四
作者：释智愚
朝代：宋

金风吹落叶，玉露滴清秋。
尀耐寒山子，无言笑点头。
既能明似镜，何用曲如鈎。
偈颂二十四首·其一
作者：释智愚
朝代：宋
体裁：偈颂

约束万象，耸动人天。风云会合，来自日边，纵饶海口亦难宣。
偈颂二十四首·其三
作者：释智愚
朝代：宋

鸡足峯前，黄梅渡口，逗到冷泉几掣肘。
若谓凌霄非正传，毕竟衣法属谁手。
野犴鸣，狮子吼，虚空昨夜翻筋斗。
偈颂二十四首·其三
作者：释智愚
朝代：宋

鸡足峰前，黄梅渡口，逗到冷泉几掣肘。若谓凌霄非正传，毕竟衣法属谁手。野犴鸣，狮子吼，虚空昨夜翻筋斗。
偈颂二十四首·其九
作者：释智愚
朝代：宋
体裁：偈颂

旧去新来懒送迎，岩间冢下见枯形。忍成残腊半宵梦，坐对寒檠两岁灯。
偈颂二十四首·其二
作者：释智愚
朝代：宋
体裁：偈颂

同门出入，未尝谩你。诸人苟或粉饰太过，山僧只得掩耳。
偈颂二十四首·其二四
作者：释智愚
朝代：宋
体裁：偈颂

勤俭起家，丛林麟凤。入门一见，和气可掬，知心不在频叮嘱。
偈颂二十四首·其六
作者：释智愚
朝代：宋
体裁：偈颂

一人要贫贫不得，一人要富富不得。要知贫富不相当，且请各归本位立。
偈颂二十四首·其十
作者：释智愚
朝代：宋
体裁：偈颂

时迁物换，革故鼎新。土膏未动，商量打春。太公有意垂钓，夫子无心获麟。
偈颂二十四首·其十一
作者：释智愚
朝代：宋
体裁：偈颂

去时晓露消袢暑，归日秋声满夕阳。恩渥重重何以报，望无云处祝天长。
偈颂二十四首·其十七
作者：释智愚
朝代：宋
体裁：偈颂

奸峭互陈，对面千里。有人寄僧过夏，南山大开东閤，彼此出家儿。
偈颂二十四首·其十三
作者：释智愚
朝代：宋
体裁：偈颂

外阖不闭，跨天下而无蕲。会得许你，升其堂入其室。
偈颂二十四首·其十八
作者：释智愚
朝代：宋
体裁：偈颂

此山无路，及门者谁。会得摆手同归，不然随我来。
偈颂二十四首·其十六
作者：释智愚
朝代：宋
体裁：偈颂

春入湖山，先放花明。御苑人归上国，南山鹤唳青松。壮皇都人杰地灵，窥紫府洞天风月。透声透色，绝类离伦。不妨垂手入廛，毕竟难逃至化。且望阙酬恩，如何祝赞。版图远奏尧天阔，万物呈祥乐圣情。
偈颂十七首·其一
作者：释智愚
朝代：宋

怀州牛吃禾，益州马腹胀。
天下觅医人，灸猪左膊上。
偈颂十七首·其一一
作者：释智愚
朝代：宋

或隠或显，有亏有盈。
为天上无私之鑑，实人间照夜之灯。
寻常多是论三五，惟有今宵分外明。
偈颂十七首·其七
作者：释智愚
朝代：宋
体裁：偈颂

朝朝相似，日日一般。见成受用，千难万难。因思临济掌黄檗，何似华亭把钓竿。
偈颂十七首·其三
作者：释智愚
朝代：宋

尽信书不如无书，识得个字不如忘却个字。九经诸子徒尔藻饰，一大藏教尽是药方。分明对物收税，何用商量，一叶扁舟载大唐。
偈颂十七首·其三
作者：释智愚
朝代：宋

尽信书不如无书，识得箇字不如忘却箇字。
九经诸子徒尔藻饰，一大藏教尽是药方。
分明对物收税，何用商量，一叶扁舟载大唐。
偈颂十七首·其九
作者：释智愚
朝代：宋

羣阴剥尽一阳生，又见东山水上行。
冷笑云门多口老，却来日午打三更。
偈颂十七首·其九
作者：释智愚
朝代：宋

群阴剥尽一阳生，又见东山水上行。冷笑云门多口老，却来日午打三更。
偈颂十七首·其二
作者：释智愚
朝代：宋

吒吒呀呀如狮子儿，我者里也须勘你。勃勃窣窣似探竿影草，我者里也须疑你。虽然菽麦不分，争奈盐落酱里。
偈颂十七首·其二
作者：释智愚
朝代：宋

吒吒呀呀如狮子儿，我者里也须勘你。勃勃窣窣似探竿影草，我者里也须疑你。虽然菽麦不分，争奈盐落酱里。尽信书不如无书，识得个字不如忘却个字。九经诸子徒尔藻饰，一大藏教尽是药方。分明对物收税，何用商量，一叶扁舟载大唐。金錍刮膜，自病难医。利剑挥空，逃踪莫及。何似横拈麈尾，抑挫来机。杀活虽殊，对扬有准，什么人得此三味。一二三，三二一。七步周行犹彷佛，指天指地不分明。是非既落傍人耳，洗到驴年也不清。渡江风倚芦梢碧，夜深金殿人相忆。此土西天卖不行，千古万古成狼藉。当良月蓂敷五叶之辰，孰谓韬其光，晦其迹。熏炉茗椀想遗音，分明对面不相识。朝朝相似，日日一般。见成受用，千难万难。因思临济掌黄檗，何似华亭把钓竿。有意待不来，无心忽会面。顶发垂丝，眼光如电。说尽湖海风波，论量柴米贵贱。更有一处少人知，也是重安眼上眉。群阴剥尽一阳生，又见东山水上行。冷笑云门多口老，却来日午打三更。道人猛利难亲近，漾笠中流验作家。忆昔高人何处去，夜深和月过平沙。或隐或显，有亏有盈。为天上无私之鉴，实人间照夜之灯。寻常多是论三五，惟有今宵分外明。船上无散工，驾御有方所。打篙底打篙，摇橹底摇橹。触浪迎风天地宽，去来不碍东西浦。丁宁损君德，无言真有功。任从沧海变，终不为君通。晷运推移，日南长至。东海鲤鱼，鼓腮振鬣。南山鳖鼻，伸眉吐气。唯有赵州老儿没意智，拖个破席日里睡。净慈路见不平，道个苏卢悉利。恐者老子背地里讨人便宜。城东圣母坐莲台，大地众生正眼开。与佛同生嫌见佛，一身难作二如来。二月十五入寂，四月八日复生。虚空开笑口，大地绝人行。秤锤捻得汁出，石人喝得汗流。临机应变，随分知羞，乘时推上五峰头。
偈颂十七首·其二
作者：释智愚
朝代：宋

咤咤呀呀如狮子儿，我者裏也须勘你。
勃勃窣窣似探竿影草，我者裏也须疑你。
虽然菽麦不分，争奈盐落醤裏。
偈颂十七首·其五
作者：释智愚
朝代：宋

七步周行犹彷佛，指天指地不分明。
是非既落傍人耳，洗到馿年也不清。
偈颂十七首·其五
作者：释智愚
朝代：宋

七步周行犹彷佛，指天指地不分明。是非既落傍人耳，洗到驴年也不清。
偈颂十七首·其八
作者：释智愚
朝代：宋

有意待不来，无心忽会面。顶发垂丝，眼光如电。说尽湖海风波，论量柴米贵贱。更有一处少人知，也是重安眼上眉。
偈颂十七首·其八
作者：释智愚
朝代：宋

有意待不来，无心忽会面。
顶髮垂丝，眼光如电。
说尽湖海风波，论量柴米贵贱。
更有一处少人知，也是重安眼上眉。
偈颂十七首·其六
作者：释智愚
朝代：宋

渡江风倚芦梢碧，夜深金殿人相忆。此土西天卖不行，千古万古成狼藉。当良月蓂敷五叶之辰，孰谓韬其光，晦其迹。熏炉茗椀想遗音，分明对面不相识。
偈颂十七首·其六
作者：释智愚
朝代：宋
体裁：偈颂

渡江风倚芦梢碧，夜深金殿人相忆。此土西天卖不行，千古万古成狼藉。当良月蓂敷五叶之辰，孰谓韬其光，晦其迹。熏炉茗碗想遗音，分明对面不相识。
偈颂十七首·其十
作者：释智愚
朝代：宋
体裁：偈颂

道人猛利难亲近，漾笠中流验作家。忆昔高人何处去，夜深和月过平沙。
偈颂十七首·其十一
作者：释智愚
朝代：宋

或隐或显，有亏有盈。为天上无私之鉴，实人间照夜之灯。寻常多是论三五，惟有今宵分外明。
偈颂十七首·其十三
作者：释智愚
朝代：宋
体裁：偈颂

丁宁损君德，无言真有功。任从沧海变，终不为君通。
偈颂十七首·其十二
作者：释智愚
朝代：宋
体裁：偈颂

船上无散工，驾御有方所。打篙底打篙，摇橹底摇橹。触浪迎风天地宽，去来不碍东西浦。
偈颂十七首·其十五
作者：释智愚
朝代：宋
体裁：偈颂

城东圣母坐莲台，大地众生正眼开。与佛同生嫌见佛，一身难作二如来。
偈颂十七首·其四
作者：释智愚
朝代：宋
体裁：偈颂

金錍刮膜，自病难医。利剑挥空，逃踪莫及。何似横拈麈尾，抑挫来机。杀活虽殊，对扬有准，什么人得此三味。一二三，三二一。
偈颂十三首·其一
作者：释智愚
朝代：宋
体裁：偈颂

不劳弹指，岂涉思惟。现成门户，到者方知。
偈颂十三首·其一一
作者：释智愚
朝代：宋

远之莫及故曰短，踪之不即故曰蓬。
波波浪浪，西西东东。
直鈎已挂双峨碧，一桡香散芦花风。
偈颂十三首·其七
作者：释智愚
朝代：宋

华亭满船犹不足，南泉骤步蹈不着。
自余眼底纷纷，总道见月忘指。
偈颂十三首·其七
作者：释智愚
朝代：宋

华亭满船犹不足，南泉骤步蹈不著。自馀眼底纷纷，总道见月忘指。
偈颂十三首·其九
作者：释智愚
朝代：宋
体裁：偈颂

沩山若无后语，尽自包裹得去。其奈用处太过，以致栓索俱露。
偈颂十三首·其二
作者：释智愚
朝代：宋

居必择邻，鉴非止水。明暗相凌，言犹在耳。
偈颂十三首·其二
作者：释智愚
朝代：宋

居必择邻，鑑非止水。
明暗相凌，言犹在耳。
偈颂十三首·其五
作者：释智愚
朝代：宋

净瓶里澡洗，古梼下修身。彼此寸长尺短，何妨忝为切邻。相见又无事，不来还忆君。杜鹃啼断月如昼，不似寻常空过春。
偈颂十三首·其五
作者：释智愚
朝代：宋

凈瓶裏澡洗，古梼下修身。
彼此寸长尺短，何妨忝为切邻。
相见又无事，不来还忆君。
杜鹃啼断月如昼，不似寻常空过春。
偈颂十三首·其八
作者：释智愚
朝代：宋
体裁：偈颂

葱岭不见宋云，全身岂在熊耳。石火电光殊莫拟，双梼堂上再相逢。究竟何曾缺两齿，雪际传心，筛灰厌鬼，后代儿孙谁来。你粗羹淡饭当殷勤，四海香风从此起。
偈颂十三首·其六
作者：释智愚
朝代：宋

老和尚死去二十五年，有谁撑门拄户。虽与松源同日行，不会松源三转语。父子背驰，面不相睹，直至如今成莽卤。露冷风高秋意深，久矣无心荐藜黍。
偈颂十三首·其六
作者：释智愚
朝代：宋

老和尚死去二十五年，有谁撑门拄户。
虽与松源同日行，不会松源三转语。
父子背驰，面不相覩，直至如今成莽卤。
露冷风高秋意深，久矣无心荐藜黍。
偈颂十三首·其十
作者：释智愚
朝代：宋
体裁：偈颂

我本无心有所希求，今此宝藏自然而至。二林小众，枯枯燥燥，鹤望多时。珊瑚枕，明月珠，从便采取，只是不得触讳。
偈颂十三首·其十一
作者：释智愚
朝代：宋

远之莫及故曰短，踪之不即故曰蓬。波波浪浪，西西东东。直钩已挂双峨碧，一桡香散芦花风。
偈颂十三首·其十三
作者：释智愚
朝代：宋
体裁：偈颂

日日日东上，日日日西沉。无为无事者，子细好推寻。
偈颂十三首·其四
作者：释智愚
朝代：宋
体裁：偈颂

伤弓之鸟，见曲木而高飞。有人见得云门，善为我辞。
傅禅人空谷
作者：释智愚
朝代：宋

洞然非洞亦非盘，个里有神谁解看。未启口前先应诺，听时莫被耳根谩。
傅禅人空谷
作者：释智愚
朝代：宋

洞然非洞亦非盘，箇裏有神谁解看。
未启口前先应诺，听时莫被耳根谩。
僧之金陵
作者：释智愚
朝代：宋
体裁：七言绝句

良宵桂月耿中庭，蛩在青莎叶底鸣。别我寸心如寸铁，不知南国几多程。
僧归越
作者：释智愚
朝代：宋
体裁：七言绝句

露激风抟岸草秋，揽衣何处上兰舟。无方始是知方者，莫效支师泥沃洲。
僧游台鴈
作者：释智愚
朝代：宋
体裁：七言绝句

音旨双消不可闻，捲衣南去与谁论。龙湫水涩石桥滑，得路应敲尊者门。
僧礼补陀
作者：释智愚
朝代：宋
体裁：七言绝句

孤踪抹过海门东，吴越溪山几万重。一拜起来还一拜，不知何处见圆通。
元藏主游方
作者：释智愚
朝代：宋

駡詈瞿昙说脱空，年来分外恶情悰。
吴山越水相逢着，放出蟭螟咬大虫。
元藏主游方
作者：释智愚
朝代：宋

骂詈瞿昙说脱空，年来分外恶情悰。吴山越水相逢著，放出蟭螟咬大虫。
光禅者请赞
作者：释智愚
朝代：宋
体裁：赞

初而欣，久而厌。明月夜光，多逢按剑。但信得及，自有灵验。
冬夜示俊侍者
作者：释智愚
朝代：宋
体裁：七言绝句

守得乌薪暖气回，夜深寒重易成灰。因思百丈重挑拨，转使沩山眼不开。
冷泉送文禅者之天台
作者：释智愚
朝代：宋
体裁：五言绝句

惠理呼猿日，葛仙成道时。地胜人难到，去来谁得知。
净发吴生
作者：释智愚
朝代：宋

适意多云水，寻幽访所知。曾于竺峰下，会见宝溪时。巧理数茎发，清分两点眉。忽忘心手处，何谓不如斯。
净覃藏主游方
作者：释智愚
朝代：宋

丛林荒落水云寒，风味辛酸话转难。隐隐一枝天外去，不知何地择人安。
净覃藏主请赞
作者：释智愚
朝代：宋

容易肯人，难与共语。竹篦头惜之如金，禅床角委之如土。净覃知藏善知机，电光影里分宾主。
准侍者归省
作者：释智愚
朝代：宋

山空木落岸云轻，吹面霜风有几程。
明月修江归梦急，入门先祝老人星。
准侍者归省
作者：释智愚
朝代：宋

山空木落岸云轻，吹面霜风有几程。明月脩江归梦急，入门先祝老人星。
凈覃藏主请赞
作者：释智愚
朝代：宋

容易肯人，难与共语。
竹篦头惜之如金，禅床角委之如土。
浄覃知藏善知机，电光影裏分宾主。
出山古像赞
作者：释智愚
朝代：宋
体裁：赞

金钟夜击九重城，六载归来改瘦形。待得众生心眼活，雪山依旧碧崚嶒。
剃剪林荣
作者：释智愚
朝代：宋
体裁：五言律诗

众技尔为得，养生何所亲。箧中三寸铁，云外一闲身。黑白已无几，修治转失真。畏寒宜少伐，未愧舀溪人。
剑池
作者：释智愚
朝代：宋
体裁：七言绝句

石壁千寻势崄巇，下临寒玉浸蟾辉。古今多少凭阑者，亲见干将到底稀。
动静双照
作者：释智愚
朝代：宋
体裁：五言律诗

举息冥方所，徒称宋地僧。百年应自掷，一饭若为凭。风暖斗山鹊，烟消露石棱。分甘云水共，终日任腾腾。
北山庵居
作者：释智愚
朝代：宋

祖担终难荷，岩栖尽可攀。
爱闲嫌日短，遇兴不知还。
谷啸风搏虎，窗明月启关。
余生无异念，赢得放疏顽。
北山庵居
作者：释智愚
朝代：宋

祖担终难荷，岩栖尽可攀。爱闲嫌日短，遇兴不知还。谷啸风搏虎，窗明月启关。馀生无异念，赢得放疏顽。
千人座
作者：释智愚
朝代：宋
体裁：七言绝句

苍厓险处坦然平，万指曾来此听经。若谓生公消息远，一声啼鸟共谁听。
南岳修首座赞
作者：释智愚
朝代：宋

云雾充饥腹，烟霞补破衣。
祝融峯顶寺，几度对斜晖。
南岳修首座赞
作者：释智愚
朝代：宋

云雾充饥腹，烟霞补破衣。祝融峰顶寺，几度对斜晖。
厉道人字弗云
作者：释智愚
朝代：宋

身堕虚空如梦觉，万机截断任天真。单单留得娘生口，个事如何说向人。
厉道人字弗云
作者：释智愚
朝代：宋

身堕虚空如梦觉，万机截断任天真。
单单留得孃生口，箇事如何说向人。
古梅
作者：释智愚
朝代：宋
体裁：七言绝句

千年苔树不成春，谁信幽香似玉魂。霁雪满林无月晒，点灯吹角做黄昏。
可禅人归江心
作者：释智愚
朝代：宋
体裁：七言绝句

每思槌拂恨难酬，孤屿寻归月正秋。堂上若呈圆相去，乃师应错骂双梼。
君子有所思
作者：释智愚
朝代：宋
体裁：五言绝句

孤舟十万里，委命在危流。五叶芬芳后，神州法已秋。
吴王阖庐墓
作者：释智愚
朝代：宋
体裁：七言绝句

海涌通幽一径深，怪来时作老龙吟。阖闾觌面无回迹，休向空山断处寻。
和秉彝李君五偈
作者：释智愚
朝代：宋

深夜何人立少林，见成公案不须寻。堆山积岳难消遣，相对顽然铁作心。呈瑞喧传是有年，眼前分晓被人谩。自家冷暖知来处，老骨从前不怕寒。千钧之重一毫轻，好向聊将尉客情。纵拟怪松为玉树，月高依旧可怜生。晓听君臣庆贺时，六街如昼不曾迷。普贤境界应垂问，手诏来时见紫泥。炉边呵冻得能多，端石无辜日夜磨。却把悼词为雪咏，诗魔难敌胜修罗。
和秉彝李君五偈·其一
作者：释智愚
朝代：宋
体裁：偈颂

深夜何人立少林，见成公案不须寻。堆山积岳难消遣，相对顽然铁作心。
和秉彝李君五偈·其三
作者：释智愚
朝代：宋
体裁：偈颂

千钧之重一毫轻，好向聊将尉客情。纵拟怪松为玉树，月高依旧可怜生。
和秉彝李君五偈·其二
作者：释智愚
朝代：宋
体裁：偈颂

呈瑞喧传是有年，眼前分晓被人谩。自家冷暖知来处，老骨从前不怕寒。
和秉彝李君五偈·其五
作者：释智愚
朝代：宋
体裁：偈颂

炉边呵冻得能多，端石无辜日夜磨。却把悼词为雪咏，诗魔难敌胜修罗。
和秉彝李君五偈·其四
作者：释智愚
朝代：宋
体裁：偈颂

晓听君臣庆贺时，六街如昼不曾迷。普贤境界应垂问，手诏来时见紫泥。
善应无方
作者：释智愚
朝代：宋
体裁：七言绝句

两脚蹒跚林叶稀，去来初不涉离微。灵机未转已先照，踪迹拟从何处归。
善慧大士赞
作者：释智愚
朝代：宋
体裁：赞

万派同源，三教一舌。咄者尊慈，弄巧成拙。
回雁峰晚望
作者：释智愚
朝代：宋

孤筇影落清湘外，看尽归云敛复翔。身世悠悠心自许，几回到此立斜阳。
回鴈峰晚望
作者：释智愚
朝代：宋

孤筇影落清湘外，看尽归云敛復翔。
身世悠悠心自许，几回到此立斜阳。
圆书记之钱唐
作者：释智愚
朝代：宋

谁管鮎鱼上竹竿，拚身捱得髑髅干。
者回归去西湖上，犊草鸥波不乱看。
圆书记之钱唐
作者：释智愚
朝代：宋

谁管鲇鱼上竹竿，拚身挨得髑髅乾。者回归去西湖上，犊草鸥波不乱看。
圆相赞
作者：释智愚
朝代：宋

黑月则隐，白月则现。狐魅众生，乞无再面。
圆相赞
作者：释智愚
朝代：宋

黑月则隠，白月则现。
狐魅众生，乞无再面。
圭禅者号石翁
作者：释智愚
朝代：宋

逃空劫外已苍然，玩水观山得几年。闻说听经曾肯首，老来无力补青天。
墨戏屠生善老融牛
作者：释智愚
朝代：宋
体裁：七言绝句

草木传真笔力高，戴嵩牛在一秋毫。此行莫拟天台去，忍作孤僧过石桥。
墨竹
作者：释智愚
朝代：宋
体裁：五言绝句

毫端不及处，精神殊可掬。靡靡听谈玄，六月添重服。
壬戌登雪窦·妙高
作者：释智愚
朝代：宋
体裁：七言绝句

松枯石老冻云垂，到此虚空渐觉低。脚力尽时清兴远，与谁携手上天梯。
壬戌登雪窦·锦镜
作者：释智愚
朝代：宋
体裁：七言绝句

池面溶溶水照空，春风花影落青铜。倚栏拟作机头看，已堕阿师圈中。
壬戌登雪窦·飞雪
作者：释智愚
朝代：宋
体裁：七言绝句

黑风衮衮六花轻，天列阴崖势欲倾。到此只知肤粟冷，夜深谁听瀑泉声。
大义庵主
作者：释智愚
朝代：宋
体裁：七言绝句

山根旋缚尖头屋，溪上新开数亩田。老矣不能重展手，倚筇凝目送寒烟。
大功不宰
作者：释智愚
朝代：宋
体裁：七言绝句

碧玉溪头黄叶村，不闻花鸟到篱门。憨眠似觉底时节，山月半规新吐痕。
天竺玉论师赴觉海
作者：释智愚
朝代：宋
体裁：七言绝句

妙旨惟从句外求，白云先见室中筹。海山深处多麟凤，此去横经一网收。
天竺送僧之昌邑
作者：释智愚
朝代：宋
体裁：七言绝句

肃然凝目引秋光，帆过东溟白鸟行。不即不离虽自肯，海山谁为说经王。
天龙恭敬赞
作者：释智愚
朝代：宋

云散千峯晓，神龙应念来。
补陀岩上士，心识几时灰。
天龙恭敬赞
作者：释智愚
朝代：宋

云散千峰晓，神龙应念来。补陀岩上士，心识几时灰。
太白兴禅师赞
作者：释智愚
朝代：宋
体裁：赞

泯迹深藏一坞云，仙官何事苦相亲。修行不是无灵验，懒作关门闲户人。
孤山
作者：释智愚
朝代：宋

黯黯青青一望中，迥然不与众峯同。
白云散尽江天晓，想见人间无路通。
孤山
作者：释智愚
朝代：宋

黯黯青青一望中，迥然不与众峰同。白云散尽江天晓，想见人间无路通。
安座主更衣
作者：释智愚
朝代：宋
体裁：七言绝句

良遂曾敲麻谷门，不相漫处主宾分。子来亲见虚堂叟，两耳垂肩坐白云。
宏智禅师赞
作者：释智愚
朝代：宋
体裁：赞

金凤初鸣，玉人启户。露冷风高，子归就父。
宗庵主赞
作者：释智愚
朝代：宋
体裁：五言绝句

袈裟裹草鞋，赤脚桐城走。只者破生涯，抵死扬家丑。
实禅者归省
作者：释智愚
朝代：宋
体裁：七言绝句

灵山禅起未温席，却问潮阳过海船。咨省寿堂春日静，究心应记白云边。
宣知客归江心
作者：释智愚
朝代：宋
体裁：七言绝句

风帽云巾历所期，问津何似到家时。曲阑半倚垂杨外，潮落潮生祇自知。
寄东湖溥侍者
作者：释智愚
朝代：宋

声前未举已先知，曾用输机陷国师。
险处与谁分胜负，苹花汀草暗相宜。
寄东湖溥侍者
作者：释智愚
朝代：宋

声前未举已先知，曾用输机陷国师。险处与谁分胜负，蘋花汀草暗相宜。
寄婺守赵玉堂
作者：释智愚
朝代：宋

儒释同科到者稀，道融冰雪鉴精微。和平堂上公馀坐，静看寒云片片归。
寄婺守赵玉堂
作者：释智愚
朝代：宋

儒释同科到者稀，道融冰雪鑑精微。
和平堂上公余坐，静看寒云片片归。
寄寂照庵主
作者：释智愚
朝代：宋

远引高踪继覆盆，一龛枯寂是前身。
秀峯影裏闲揩眼，见尽深云未到人。
寄寂照庵主
作者：释智愚
朝代：宋

远引高踪继覆盆，一龛枯寂是前身。秀峰影里闲揩眼，见尽深云未到人。
寄崇福源长老
作者：释智愚
朝代：宋

一发千钧适此时，风前无语皱双眉。松源正脉将枯竭，浚发灵源复是谁。
寄崇福源长老
作者：释智愚
朝代：宋

一髮千钧适此时，风前无语皱双眉。
松源正脉将枯竭，浚发灵源復是谁。
寄慈峰故人
作者：释智愚
朝代：宋
体裁：七言绝句

湖面春归物理明，水花无数点青萍。因行若访和庵主，未必孤踪在二灵。
寄星婺适庄居士
作者：释智愚
朝代：宋
体裁：七言绝句

稽首毗耶金粟身，静中多见闹中人。却将不二门头事，时与虚空细讲论。
寄晦岩佛光法师
作者：释智愚
朝代：宋
体裁：七言绝句

对文笺释通人到，破句分科作者难。不见澧阳焚钞者，棒头拈出尚寒酸。
寄节维那
作者：释智愚
朝代：宋

几度忘言话克宾，丛林音响许谁闻。
海山秋夜对孤月，应记北高峯顶云。
寄节维那
作者：释智愚
朝代：宋

几度忘言话克宾，丛林音响许谁闻。海山秋夜对孤月，应记北高峰顶云。
寄道彬侍者
作者：释智愚
朝代：宋
体裁：七言绝句

勃窣家风一任真，述朱终是不成文。何如竹榻吟清夜，月到花梢有几分。
寄都省罗太尉
作者：释智愚
朝代：宋
体裁：七言绝句

海涵山育气如春，内相声华中外闻。纲纪禁庭天宠密，金珰长染御炉熏。
寄集庆开山
作者：释智愚
朝代：宋
体裁：七言绝句

如意来尸释梵宫，雨花狼藉湿春风。自惭老矣无灵骨，日在深云听讲钟。
寄雪窦性首座
作者：释智愚
朝代：宋

祝融峯下烧红叶，应梦山中看白云。
足迹未教容易见，谁知天外有人闻。
寄雪窦性首座
作者：释智愚
朝代：宋

祝融峰下烧红叶，应梦山中看白云。足迹未教容易见，谁知天外有人闻。
寄雪窦足首座
作者：释智愚
朝代：宋

光芒曾不着纤埃，拂拭磨砻心已灰。
秋夜不禁猿啸月，与谁同上妙高台。
寄雪窦足首座
作者：释智愚
朝代：宋

光芒曾不著纤埃，拂拭磨砻心已灰。秋夜不禁猿啸月，与谁同上妙高台。
密庵和尚赞
作者：释智愚
朝代：宋

行脚不到大彻堂前，刚要凌灭应庵门户。
指柳駡杨，吹沙嗅土，却笑谢郎眉忒竖。
欲识中峯箇裏人，无尾大虫不是虎。
密庵和尚赞
作者：释智愚
朝代：宋

行脚不到大彻堂前，刚要凌灭应庵门户。指柳骂杨，吹沙嗅土，却笑谢郎眉忒竖。欲识中峰个里人，无尾大虫不是虎。
寒山作吟身势赞
作者：释智愚
朝代：宋
体裁：古风

一句子，有也未。蹙断眉头，做尽手势。靠倒维摩记得无，至今一默喧天地。
寒山拾得赞
作者：释智愚
朝代：宋

五峯石上，双涧松边。
是者伎俩，莫駡丰干。
寒山拾得赞
作者：释智愚
朝代：宋

五峰石上，双涧松边。是者伎俩，莫骂丰干。
寒山拾得赞
作者：释智愚
朝代：宋

爨下偷僧饭，崖根抱虎眠。懒吟长短句，来把梵书看。真个看，牛皮也须穿。帚柄不忘，寸心未息。冷眼看人，多少荆棘。咄哉遗弃小儿，丰干草里拾得。
寒山拾得赞·其一
作者：释智愚
朝代：宋

爨下偷僧饭，崖根抱虎眠。懒吟长短句，来把梵书看。真个看，牛皮也须穿。
寒山拾得赞·其一
作者：释智愚
朝代：宋

爨下偷僧饭，崖根抱虎眠。
懒吟长短句，来把梵书看。
真箇看，牛皮也须穿。
对月了经赞
作者：释智愚
朝代：宋
体裁：赞

欲要了，无可了。山头月，圆又缺。只好罢休看，夜深风露寒。
对雪
作者：释智愚
朝代：宋

郊郊寒翠湿痴云，暗剪水花巧着春。
多话风前初重竹，可思深夜立庭人。
对雪
作者：释智愚
朝代：宋

郊郊寒翠湿痴云，暗剪水花巧著春。多话风前初重竹，可思深夜立庭人。
小吴轩
作者：释智愚
朝代：宋

结茅初不为孤峯，祇爱登临眼底空。
风淡云收见天末，始知吴在一毫中。
小吴轩
作者：释智愚
朝代：宋

结茅初不为孤峰，祇爱登临眼底空。风淡云收见天末，始知吴在一毫中。
就明书怀
作者：释智愚
朝代：宋

流菜非深隐，那堪复故山。未能忘影迹，终是碍人间。白发吟边短，清灯话里闲。江湖有新梦，何日出松关。
就明书怀
作者：释智愚
朝代：宋

流菜非深隠，那堪復故山。
未能忘影迹，终是碍人间。
白髮吟边短，清灯话裏闲。
江湖有新梦，何日出松关。
山行示思穆侍者
作者：释智愚
朝代：宋
体裁：五言绝句

春水绿浮影，山光泻入怀。因思善牧者，随分纳些些。
岳林古渡
作者：释智愚
朝代：宋
体裁：七言绝句

契翁来作济人舟，两岸青山浸碧流。舞棹舷歌不到处，知心惟有老岩头。
崖泉应虚室
作者：释智愚
朝代：宋
体裁：五言律诗

天籁发中静，峰高远出云。有来非眼听，无处足心闻。蒲冷禅衣弊，窗虚月影分。大功终不宰，纵尔自云云。
布袋和尚赞
作者：释智愚
朝代：宋

一肩驼不起，两脚走如飞。业风交辊笑嘻嘻，问渠是谁渠不知。梦里升兜率，阎浮待下生。不须呈懵袋，亚毒已流行。
布袋和尚赞·其一
作者：释智愚
朝代：宋
体裁：赞

一肩驼不起，两脚走如飞。业风交辊笑嘻嘻，问渠是谁渠不知。
布袋和尚赞·其二
作者：释智愚
朝代：宋

梦里升兜率，阎浮待下生。不须呈懵袋，亚毒已流行。
布袋和尚赞·其二
作者：释智愚
朝代：宋

梦里昇兜率，阎浮待下生。
不须呈懵袋，亚毒已流行。
布袋回头笑髑髅赞
作者：释智愚
朝代：宋
体裁：四言诗

咄者髑髅，荒草堆头。敛眉一笑，万壑云收。
常牧溪猿图
作者：释智愚
朝代：宋

霜堕羣林空，一啸千岩静。
耿耿殊有情，劳生发深省。
抱子攀危条，清兴在高远。
一点钟爱心，业风吹不断。
常牧溪猿图
作者：释智愚
朝代：宋

霜堕群林空，一啸千岩静。耿耿殊有情，劳生发深省。抱子攀危条，清兴在高远。一点钟爱心，业风吹不断。
庄宗宣兴化问答图赞
作者：释智愚
朝代：宋

君臣庆会豁全机，百亿山河尽贡归。拈起太平无价宝，乾坤何处不光辉。
庄宗宣兴化问答图赞
作者：释智愚
朝代：宋

君臣庆会豁全机，百亿山河尽贡归。
拈起太平无价宝，干坤何处不光辉。
庆藏主之南屏
作者：释智愚
朝代：宋
体裁：七言绝句

曾向殊方典竺坟，丛林有志张吾军。天寒岁晚重寻旧，莫负青鞋蹈冻云。
床屏怪松
作者：释智愚
朝代：宋
体裁：七言绝句

蛟干虬枝巧作蟠，鳞鳞鬣鬣自生寒。卧间不致为妖去，只就涛声起处看。
庞居士大家团栾共说无生话图赞
作者：释智愚
朝代：宋
体裁：赞

穷厮煎，饿厮吵。父子不同途，大家相脱卯。万顷湘江洗不清，无生曲调何时了。
庞居士问马大师图赞
作者：释智愚
朝代：宋
体裁：赞

藏头露影问来由，却把西江尽力酬。回首眼空天地窄，不知身在御街游。
庞居士阖家都去图赞
作者：释智愚
朝代：宋
体裁：赞

神出鬼没，接响承虚。这一火络，邪法难扶。互将鱼目作明珠，笑倒西天碧眼胡。
废寺
作者：释智愚
朝代：宋
体裁：七言绝句

入眼荒蓁古殿秋，岁华迁谢没人修。夜深静听风瓯语，似骂檀那不点头。
弥藏主归潮阳
作者：释智愚
朝代：宋

穆穆丛林见老成，江湖约我复同盟。鳄乡未话腥风起，春雪初消好问程。
弥藏主归潮阳
作者：释智愚
朝代：宋

穆穆丛林见老成，江湖约我復同盟。
鰐乡未话腥风起，春雪初消好问程。
弥陀古像赞
作者：释智愚
朝代：宋

有愿度生，垂手接引。含生不来，物无可悯。
弥陀古像赞
作者：释智愚
朝代：宋

有愿度生，垂手接引。
含生不来，物无可愍。
徒弟宗璞建施水庵请赞
作者：释智愚
朝代：宋

等是垂慈，初无门户。璞玉既分兮可观，梵仪顿举兮难睹。凌霄峰顶看云人，普化堂中第一祖。
徒弟宗璞建施水庵请赞
作者：释智愚
朝代：宋

等是垂慈，初无门户。
璞玉既分兮可观，梵仪顿举兮难覩。
凌霄峯顶看云人，普化堂中第一祖。
得颐
作者：释智愚
朝代：宋

地窄天宽古所闻，诛茅分得半溪云。
有时梦觉萝窗底，懒听前峯鹿叫羣。
得颐
作者：释智愚
朝代：宋

地窄天宽古所闻，诛茅分得半溪云。有时梦觉萝窗底，懒听前峰鹿叫群。
德信西上
作者：释智愚
朝代：宋
体裁：七言绝句

出门溪叶乱纷纷，欲去重寻旧主人。碓下莫辞腰石冷，古菱花绽不干春。
德惟侍者巡礼
作者：释智愚
朝代：宋
体裁：七言绝句

岩桂初飘好问津，软风轻结露华新。诸方不用多招手，自有寻香逐臭人。
心侍者归省
作者：释智愚
朝代：宋
体裁：七言绝句

露叶萧萧月满庭，秋来多梦老人星。海山印渚知吾处，终不深云独掩扃。
恭钦二禅人之长庚
作者：释智愚
朝代：宋

难兄难弟未全知，毒种从来眼戴眉。
若到鄞江有云处，九峯寒碧锁清池。
恭钦二禅人之长庚
作者：释智愚
朝代：宋

难兄难弟未全知，毒种从来眼戴眉。若到鄞江有云处，九峰寒碧锁清池。
恺藏主号庾岭
作者：释智愚
朝代：宋
体裁：七言绝句

南宗北祖争衣处，雨洗风磨石尚新。灵迹岂知千载后，丛林犹有昔时人。
惟侍者号曲江
作者：释智愚
朝代：宋
体裁：七言绝句

源脉滔滔古岸头，往来终是碍行舟。无风激起千寻浪，到海方知是逆流。
慈明圆和尚赞
作者：释智愚
朝代：宋

去见神鼎諲，绝叫屋梁倒。
不得脱手法，打折你馿腰。
慈明圆和尚赞
作者：释智愚
朝代：宋

去见神鼎諲，绝叫屋梁倒。不得脱手法，打折你驴腰。
慧禅人之万年
作者：释智愚
朝代：宋
体裁：七言绝句

鼠入钱筒伎已穷，十年踪迹眼头空。如今又问平田路，山舍半吹黄叶风。
憨憨泉
作者：释智愚
朝代：宋
体裁：七言绝句

憨泉一掬清无底，暗与曹源正脤通。陆羽若教知此味，定应天下水无功。
懒瓒和尚赞
作者：释智愚
朝代：宋
体裁：赞

枕石苔生，崖藤影绿。天书促行，芋子未熟。
懒瓒和尚赞
作者：释智愚
朝代：宋
体裁：赞

石林冰冷，粪火芋香。深拨浅得，滋味最长。
拾得指空笑赞
作者：释智愚
朝代：宋
体裁：古风

木屐竹帚，粘脚缀手。古佛家风，泥猪疥狗。指天大笑一声，惊得虚空倒走。
拾得磨墨过笔赞
作者：释智愚
朝代：宋
体裁：古风

头戴桦皮冠，脚穿破木履。有磨墨过笔之功，无二千酬泻瓶之水。捉败了也，国清寺里偷佛饭，元来是你。
揖让图
作者：释智愚
朝代：宋
体裁：古风

行必有师，进之以礼。昭昭君子心，对面风波起。
支遁和尚归休图赞
作者：释智愚
朝代：宋
体裁：赞

忍寒骑瘦马，双眼碧于秋。寄语王公道，无钱买沃洲。
放拄杖睡赞
作者：释智愚
朝代：宋
体裁：四言诗

能所顿忘，佯佯瞌睡。一息不来，百川鼎沸。
政黄牛赞
作者：释智愚
朝代：宋
体裁：五言绝句

朝看白云去，暮骑黄犊归。山穷桥断处，鹭鸶那得知。
政黄牛赞
作者：释智愚
朝代：宋
体裁：七言绝句

犊角铜瓶挂晓烟，溪山多是往来篇。不知底事吟情险，吹落秋风白鸟边。
文禅人临哀北堂
作者：释智愚
朝代：宋
体裁：七言绝句

捲衣东去泪沾巾，兰谷风香二月春。天地豁空舒笑眼，不知谁是报亲人。
断桥
作者：释智愚
朝代：宋

瞎馿一蹈两头空，便与寻常路不同。
寸步却成千里隔，纷纷多在半途中。
断桥
作者：释智愚
朝代：宋

瞎驴一蹈两头空，便与寻常路不同。寸步却成千里隔，纷纷多在半途中。
新建浄慈天锡庄请赞
作者：释智愚
朝代：宋
体裁：赞

不期而会，不约而同。晴光烁烁，和气融融。际遇两朝圣主，中兴徽庙禅丛。良田天锡平如砥，坐对灵苗岁岁丰。
方广寺
作者：释智愚
朝代：宋
体裁：七言绝句

云中玉磬无时响，木末金灯永夜明。胜地正缘人罕到，古今门户未尝扃。
无补侍者游方
作者：释智愚
朝代：宋
体裁：七言绝句

索索青鞋蹈晓霜，逢人屈指问诸方。有无探讨归来日，粪火堆边话短长。
无补侍者请赞
作者：释智愚
朝代：宋

计较拙于鸠，轩昂老而虎。闻必意消，见者难睹，到头不识宾中主。黑漆竹篦劈面挥，师资谁谓无裨补。
无补侍者请赞
作者：释智愚
朝代：宋

计较拙于鸠，轩昂老而虎。
闻必意消，见者难覩，到头不识宾中主。
黑漆竹篦劈面挥，师资谁谓无裨补。
日本源侍者游台鴈
作者：释智愚
朝代：宋
体裁：七言绝句

师道严明善应酬，石桥过了问龙湫。一花一草人皆见，是子知机独点头。
日本照禅者欲得数字径以述怀赠之
作者：释智愚
朝代：宋
体裁：五言律诗

世路多巇崄，无思不研穷。平生见诸老，今日自成翁。认字眼犹绽，过谭耳尚聋。任天行直道，休问马牛风。
日本照禅者欲得数径以述怀赠之
作者：释智愚
朝代：宋

世路多巘险，无思不研穷。
平生见诸老，今日自成翁。
认字眼犹绽，过谭耳尚聋。
日本绍明知客请赞
作者：释智愚
朝代：宋
体裁：赞

绍既明白，语不失宗。手头簸弄，金圈栗蓬。大唐国里无人会，又却乘流过海东。
昌老号竹溪
作者：释智愚
朝代：宋
体裁：七言绝句

疏疏绿影酿寒清，高节虚心久得名。不见月明流水处，好风时引凤雏声。
明知客江心访竺峰
作者：释智愚
朝代：宋
体裁：七言绝句

历尽风霜貌不枯，髑髅前下死工夫。梼林句子千钧重，江上归来记得无。
春日对镜
作者：释智愚
朝代：宋

不住复新新，来从幻里真。旧髯皆变白，老眼尚精神。世事终难鉴，菱花亦有尘。东风原上草，不觉又生春。
春日对镜
作者：释智愚
朝代：宋

不住復新新，来从幻里真。
旧髯皆变白，老眼尚精神。
世事终难鑑，菱花亦有尘。
东风原上草，不觉又生春。
普化和尚赞
作者：释智愚
朝代：宋

呈真吓杀盘山，对众侮慢临际。
静处畏影逃形，闹裏掀天扑地。
镇州城外活埋，至今鸡惊犬吠。
普化和尚赞
作者：释智愚
朝代：宋
体裁：赞

呈真吓杀盘山，对众侮慢临际。静处畏影逃形，闹里掀天扑地。镇州城外活埋，至今鸡惊犬吠。
普化和尚赞
作者：释智愚
朝代：宋

呈真嚇杀盘山，对众侮慢临际。静处畏影逃形，闹里掀天扑地。镇州城外活埋，至今鸡惊犬吠。
智者大师赞
作者：释智愚
朝代：宋
体裁：赞

太虚无云，清镜无痕。如意举手，花雨缤纷。契南岳不传之旨，见灵山未散之人。妙圆体极，即相非真。
曾禅人唯之
作者：释智愚
朝代：宋
体裁：七言绝句

当头一诺未为亲，大道难将语默分。不听晚风江上笛，一声吹破碧天云。
朝阳对月赞
作者：释智愚
朝代：宋

寒暑不到处，山穷石自枯。
涕零知骨冷，随分着工夫。
一卷无题目，持来傍石根。
眼昏嫌字小，华梵恐难分。
朝阳对月赞
作者：释智愚
朝代：宋

寒暑不到处，山穷石自枯。涕零知骨冷，随分著工夫。一卷无题目，持来傍石根。眼昏嫌字小，华梵恐难分。
本禅人烂柴
作者：释智愚
朝代：宋

祇为到头乾不尽，纵饶见火亦难吹。年来岁往消磨去，不许春风管带伊。
本禅人烂柴
作者：释智愚
朝代：宋

祇为到头干不尽，纵饶见火亦难吹。
年来岁往消磨去，不许春风管带伊。
李翱参药山图赞
作者：释智愚
朝代：宋

黑豆数无穷，青松盖不尽。癯然老比丘，即此吾无隐。更提云水曲周遮，添得傍人眼里花。
李翱参药山图赞
作者：释智愚
朝代：宋

黑豆数无穷，青松盖不尽。
癯然老比丘，即此吾无隠。
更提云水曲周遮，添得傍人眼裏花。
村乐图
作者：释智愚
朝代：宋
体裁：五言绝句

一年田地熟，赋外乐天真。便不打鼓笛，也是太平人。
来知客慈峰之乳窦瞻礼明觉塔
作者：释智愚
朝代：宋

湖边问路入深云，十载心香一炷焚。不见隐之真隐处，晓风凌露叶初闻。
来知客慈峰之乳窦瞻礼明觉塔
作者：释智愚
朝代：宋

湖边问路入深云，十载心香一炷焚。
不见隠之真隠处，晓风凌露叶初闻。
杨岐会和尚赞
作者：释智愚
朝代：宋

灰头土面，弄假像真。
三脚馿子，独角麒麟。
杨岐会和尚赞
作者：释智愚
朝代：宋

灰头土面，弄假像真。三脚驴子，独角麒麟。
松源和尚赞
作者：释智愚
朝代：宋

水庵室裏争锋，一掌打得耳聋。
从兹唤钟作瓮，灭却杨岐正宗。
自谓水庵可入，却言不识中峯。
松源和尚赞
作者：释智愚
朝代：宋

水庵室里争锋，一掌打得耳聋。从兹唤钟作瓮，灭却杨岐正宗。自谓水庵可入，却言不识中峰。
栽松道者赞
作者：释智愚
朝代：宋

郁郁冰壑姿，株株手亲植。欲知来去踪，双峰耸寒碧。
栽松道者赞
作者：释智愚
朝代：宋

鬰鬰冰壑姿，株株手亲植。
欲知来去踪，双峯耸寒碧。
梁楷忘机图
作者：释智愚
朝代：宋
体裁：五言绝句

寻常忘物我，浑不涉希夷。梦落秋坛冷，从教斗柄移。
棘林
作者：释智愚
朝代：宋
体裁：七言绝句

海凤飞来不敢栖，旧条新刺利如锥。茫茫出得出不得，只许拚身到者知。
棘林和尚遗书至
作者：释智愚
朝代：宋

因记七峯来玉几，去年花月下云坳。
未周一岁背盟我，剔尽春灯眼不交。
棘林和尚遗书至
作者：释智愚
朝代：宋

因记七峰来玉几，去年花月下云坳。未周一岁背盟我，剔尽春灯眼不交。
楫禅人之太白
作者：释智愚
朝代：宋

明明不可铭，断续复谁听。海上有痴绝，山中无白丁。天风生寂籁，霜月下寒汀。子去忘幽讨，重岩犹未扃。
楫禅人之太白
作者：释智愚
朝代：宋

明明不可铭，断续復谁听。
海上有痴绝，山中无白丁。
天风生寂籁，霜月下寒汀。
子去忘幽讨，重岩犹未扃。
次白云端和尚韵礼杨岐会禅师塔
作者：释智愚
朝代：宋

来拜东山祖，峯高日未央。
遐瞻心已足，右绕兴何长。
啼鸟惊人去，飞花过水香。
西河牙爪在，曾不媿汾阳。
次白云端和尚韵礼杨岐会禅师塔
作者：释智愚
朝代：宋

来拜东山祖，峰高日未央。遐瞻心已足，右绕兴何长。啼鸟惊人去，飞花过水香。西河牙爪在，曾不愧汾阳。
正禅者归庵
作者：释智愚
朝代：宋

方广灵踪为绝槩，到者纷纷殊不会。
乱云深处着禅庵，狐猿啼在萝窗外。
正禅者归庵
作者：释智愚
朝代：宋

方广灵踪为绝槩，到者纷纷殊不会。乱云深处著禅庵，狐猿啼在萝窗外。
此轩
作者：释智愚
朝代：宋

一梁对一柱，绰绰自横陈。谁拟复谁即，温然无故新。
此轩
作者：释智愚
朝代：宋

一梁对一柱，绰绰自横陈。
谁拟復谁即，温然无故新。
水仙
作者：释智愚
朝代：宋

芳心尘外洁，道韵雪中香。自是神仙骨，何劳更洗妆。
水仙
作者：释智愚
朝代：宋

芳心尘外洁，道韵雪中香。
自是神仙骨，何劳更洗粧。
水石赞
作者：释智愚
朝代：宋

非水石可凭，非音声所及。花笑鸟啼，圆通證入。
水石赞
作者：释智愚
朝代：宋

非水石可凭，非音声所及。
花笑鸟啼，圆通证入。
求猫子
作者：释智愚
朝代：宋
体裁：七言绝句

堂上新生虎面狸，千金许我不应移。家寒故是无偷鼠，要见翻身上树时。
沔禅人之雁荡
作者：释智愚
朝代：宋

风高木落雁山秋，鞭起无依穴鼻牛。村草步头拦不住，大方随处有良畴。
沔禅人之鴈荡
作者：释智愚
朝代：宋

风高木落鴈山秋，鞭起无依穴鼻牛。
村草步头拦不住，大方随处有良畴。
泉大道浴湫图赞
作者：释智愚
朝代：宋
体裁：赞

拚身跃入深渊，等闲握起龙首。腥风怒雷，乌飞兔走，惊得慈明几掣肘。乞儿伎俩不多，千古脍炙人口，好将白棒劈脊搂。
法云首座请赞
作者：释智愚
朝代：宋
体裁：赞

咿呜咿，那得知。寒酸看不上眼，手面移东换西。拱良工手，破衲僧疑。行到水穷处，坐看云起时。
法光藏主之南徐
作者：释智愚
朝代：宋
体裁：七言绝句

三呼梼下愧灵襟，湖海丛林已遍寻。忘却飞猿旧时路，到头曾不厌初心。
泳侍者不受育王藏主
作者：释智愚
朝代：宋
体裁：七言绝句

劫空田地自由身，眼绽无心典竺坟。探讨正音谁可拟，调高终是遏行云。
浄名居士赞
作者：释智愚
朝代：宋
体裁：赞

一默雷轰，是非顿起。示疾毗耶，大虫无齿。
浄覃藏主游方
作者：释智愚
朝代：宋

丛林荒落水云寒，风味辛酸话转难。
隠隠一枝天外去，不知何地择人安。
浄髮吴生
作者：释智愚
朝代：宋

适意多云水，寻幽访所知。
曾于竺峰下，会见宝溪时。
巧理数茎髮，清分两点眉。
忽忘心手处，何谓不如斯。
浙江潮图
作者：释智愚
朝代：宋
体裁：七言绝句

怒势自惊殊莫拟，静心人见骨毛寒。平生一对风波眼，今日晴窗不忍看。
海首座号怒涛
作者：释智愚
朝代：宋
体裁：七言绝句

忧国忧民日夜惊，攧天攧地作雷鸣。子胥此去休烦恼，百谷来朝一样清。
清禅者游方
作者：释智愚
朝代：宋

金风露浥菊花秋，杞棘当途何处游。
衡岳康庐相撞着，恐伊未是汝同流。
清禅者游方
作者：释智愚
朝代：宋

金风露浥菊花秋，杞棘当途何处游。衡岳康庐相撞著，恐伊未是汝同流。
渊禅人之乳峰
作者：释智愚
朝代：宋

渊默雷声善发机，钝根难下顶门椎。青霜黄叶压穷野，急急归来见隐之。
渊禅人之乳峰
作者：释智愚
朝代：宋

渊默雷声善发机，钝根难下顶门椎。
青霜黄叶压穷野，急急归来见隠之。
渔父
作者：释智愚
朝代：宋

菰蒲叶冷暮天低，断岸舟横水四围。祇有一竿湘楚竹，未尝容易下渔矶。
渔父
作者：释智愚
朝代：宋
体裁：词

菰蒲叶冷暮天低，断岸舟横水四围。秪有一竿湘楚竹，未尝容易下渔矶。
渔父·菰蒲叶冷暮天低
作者：释智愚
朝代：宋

菰蒲叶冷暮天低，断岸舟横水四围。
祗有一竿楚竹，未尝容易下渔矶。
渡芦赞
作者：释智愚
朝代：宋
体裁：五言绝句

江空芦叶冷，风静衲衣轻。不得梁天子，无人知姓名。
游栖霞观
作者：释智愚
朝代：宋

海上多幽蹟，寻碑始得名。
仙成丹竈冷，霞暖地花生。
有鹤久不死，见人长欲鸣。
坛西羽衣子，知我不虚行。
游栖霞观
作者：释智愚
朝代：宋

海上多幽迹，寻碑始得名。仙成丹灶冷，霞暖地花生。有鹤久不死，见人长欲鸣。坛西羽衣子，知我不虚行。
游金华洞天
作者：释智愚
朝代：宋
体裁：七言绝句

飕飕崖溜静边闻，到此仙凡咫尺分。鹤驾朝真何日返，洞门终日锁寒云。
溥禅人归疏山
作者：释智愚
朝代：宋
体裁：七言绝句

故山临汝梦秋江，况是蛩吟月到窗。不住京华南荡寺，法身归去问枯桩。
溥禅者西还
作者：释智愚
朝代：宋
体裁：七言绝句

梅影稀疏兰叶香，吴中水草越中行。荒田触目无人拣，款款归来带月耕。
演僧史钱月林
作者：释智愚
朝代：宋

浚发灵机口角边，断崖飞瀑逼人寒。若言列祖有传受，迦叶无因倒刹竿。
演僧史钱月林
作者：释智愚
朝代：宋

浚发灵机口角边，断崖飞瀑逼人寒。
若言列祖有传受，迦叶无因倒剎竿。
潭老号古渊
作者：释智愚
朝代：宋
体裁：七言绝句

蛟龙窟宅初无底，神禹难穷浅与深。好把凝流消息子，沛然为雨活丛林。
灵山古云粹法师赞
作者：释智愚
朝代：宋

三观互融显其机，十门不二荡其迹。
如月印水兮光入其微，如春在花兮香袭其裓。
是谓教庠之英，北峯之嫡。
描邈将来不如伊，从教大地无人识。
灵山古云粹法师赞
作者：释智愚
朝代：宋

三观互融显其机，十门不二荡其迹。如月印水兮光入其微，如春在花兮香袭其裓。是谓教庠之英，北峰之嫡。描邈将来不如伊，从教大地无人识。
灵山听猿斋祖首座号无传
作者：释智愚
朝代：宋
体裁：七言绝句

龙猛因缘会北斋，轰轰南岳到荆溪。宏纲若谓无人举，谁听孤猿月下啼。
灵竺权衡之访婺守会双林
作者：释智愚
朝代：宋
体裁：七言绝句

不将一字显今宗，随处溪山老眼中。想见金华旧知己，未容明月照归篷。
点头石
作者：释智愚
朝代：宋
体裁：七言绝句

大包才剖碍人间，日炙风吹转放顽。见说听经曾肯首，更须来透铁门关。
牧童
作者：释智愚
朝代：宋
体裁：七言绝句

烟暖溪头草正肥，尽教牛饱卧晴曦。捲桐又入深深坞，吹尽春风不自知。
物我两忘
作者：释智愚
朝代：宋

居常多不器，情谓尽方知。有眼挂空壁，无心合祖师。衲穿随手补，客至下阶迟。或问虚堂叟，慇勤说向伊。
物我两忘
作者：释智愚
朝代：宋

居常多不器，情谓尽方知。
有眼挂空壁，无心合祖师。
衲穿随手补，客至下阶迟。
或问虚堂叟，慇懃说向伊。
独舫轩
作者：释智愚
朝代：宋
体裁：七言绝句

踪迹浑如漾绿漪，画桡曾不近渔矶。有时梦落秋江去，短笛横吹载月归。
玄黄不真
作者：释智愚
朝代：宋

万物自全璧，蒙庄安可齐。月高松影细，风急雁行低。谁把丹青入，难将竹帛题。寒山应笑我，携手隔云泥。
玄黄不真
作者：释智愚
朝代：宋

万物自全璧，蒙庄安可齐。
月高松影细，风急鴈行低。
谁把丹青入，难将竹帛题。
寒山应笑我，携手隔云泥。
玉泉普明法师赞
作者：释智愚
朝代：宋
体裁：赞

金石丝竹难以类乎声，碧云清风难以同其调。玉光幽洁，花信融通。妙在有无外，岂堕空假中。张生伏笔，何处形容。此是适庵老子之常准，肯与能诗能画者同。藉藉流芳灵苑寺，眇然千古仰高踪。
珙侍者之沔
作者：释智愚
朝代：宋

汉江漠漠向东流，摝蚬捞虾休未休。蒲叶半凋秋著岸，子归无口笑岩头。
珙侍者之沔
作者：释智愚
朝代：宋

汉江漠漠向东流，摝蚬捞鰕休未休。
蒲叶半凋秋着岸，子归无口笑岩头。
珪禅者号石翁
作者：释智愚
朝代：宋

逃空劫外已苍然，翫水观山得几年。
闻说听经曾肯首，老来无力补青天。
琳禅人归豫章
作者：释智愚
朝代：宋

慎将窥管鉴灵知，用在亡羊愧在斯。莫谓西山好消息，须知江海有名缁。
琳禅人归豫章
作者：释智愚
朝代：宋

慎将窥管鑑灵知，用在亡羊愧在斯。
莫谓西山好消息，须知江海有名缁。
璟和尚号石庵
作者：释智愚
朝代：宋
体裁：七言绝句

空岩为屋薜萝门，天巧浑无斧凿痕。花鸟不来云自合，竖拳消息与谁论。
生公讲台
作者：释智愚
朝代：宋
体裁：七言绝句

鳞皴瘦石笼寒藓，千石遗踪意转新。纵使天花来堕席，何如缄口过残春。
电岩相者
作者：释智愚
朝代：宋

妙处未形三寸舌，神眸一烁更无余。
季咸退舍许负死，湖海识人方见渠。
电岩相者
作者：释智愚
朝代：宋

妙处未形三寸舌，神眸一烁更无馀。季咸退舍许负死，湖海识人方见渠。
登祝融峰
作者：释智愚
朝代：宋

南岳诸峯七十二，惟有祝融峯最高。
九千七百三十丈，下视寰海如秋豪。
岷峨华顶远俯伏，九华五老来相朝。
上封老僧日无事，兴来以手摩云霄。